text:
Abashyirwa mu majwi n’aba baturage, ni bamwe mu bakozi b’Imirenge ndetse n’Utugari bafite imyubakire mu nshingano zabo cyane ko ngo ari bo bahora hafi y’abaturage bityo bakaba bamenya ko umuturage runaka afite igitekerezo cyo kubaka.
Abaturage bavuga ko bamwe mu bayobozi bitwaza igishushanyombonera kugira ngo basabe ruswa cyane ko ngo baba bazi neza ko umuturage nta makuru ahagije afite ku mabwiriza agenga imyubakire y’aho atuye cyangwa aho ashaka gutura.
Umwe mu baturage baganiriye na IGIHE kuri iki kibazo utashatse ko umwirondoro we ushyirwa ahagaragara, twasanze mu Murenge wa Cyumba, yavuze ko abayobozi bitwaza igishushanyombonera bakaka ruswa abaturage.
Muri uyu murenge hanamaze iminsi havugwa ibibazo by’abari baturiye umupaka wa Gatuna bimuwe kubera ibikorwa byo kwagura umupaka ariko bakavuga ko n’ubwo bahawe amafaranga batoroherezwa kubona ahandi bubaka.
Yagize ati“ Ijambo igishushanyombonera rigiye kutumaraho amafaranga kuko umuyobozi yumva ko ugiye kugura ahantu ngo wubake akagerageza mugahura akakubwira ko hatateganirijwe gucururizwa ni urugero, ariko akakwereka ko umwegereye neza yabigufashamo ubwo kandi akabibwira ugurisha n’ugura mwese mukamuha akantu. Ariko ibi tubona byamarwa n’uko aho ariho hose umuturage yajya asobanurirwa igishushanyombonera yewe akanagira uruhare mu kugishyiraho.”
Mugenzi we yivugira ko nyuma yo kugerageza kubaka bakaza kumusenyera yaranatanze ruswa ngo yahisemo kwigira gukorera muri Uganda.
Yagize ati“Bamaze kungurira nashatse kubaka, mudugudu ambwira ko mbanza gutegereza igishushanyombonera kikaza ;nyuma rero yaje kunyegera ambwira ko hari uburyo twabigenza. Urumva namuhaye amafaranga ariko inzu imaze kuzamuka abakozi b’Akarere baraje barayisenya ngo nubatse ahagenewe gushyirwa isoko. Byose biterwa n’uko batatwereka icyo gishushanyo ngo tukimenye twicare tugifiteho amakuru. Nahise numva ncitse intege mpitamo gufata ayo nsigaranye ndambuka ubu nkorera Kabare.”
Undi twavuganye atuye mu Murenge wa Rwamiko we yagize ati“ Twebwe hano n’ubundi batwita abaturage, akenshi hari abayobozi baba banavuga ko tutabisobanukiwe; ubwo wamubwira ko ushaka kubaka akakwereka ko ibyo ushaka kubaka atari byo byahagenewe kandi ntanabikwereke ngo ubirebe, ubwo rero iyo umwegereye neza arakureka ukiyubakira;mbese udafite agafaranga ngo umuhe ntiwubaka pe!”
Ku ruhande rw’ubuyobozi bw’Akarere ka Gicumbi ntibwerura ngo bwemere ibyo aba baturage bavuga, gusa ngo n’aho bigaragaye ababikoze barakurikiranwa byabahama bagahanwa.
Mudaheranwa Juvenal, Umuyobozi w’Akarere ka Gicumbi, agira ati“Ayo ni amakuru umuntu atahita avuga ko mu Karere ikibazo cyabaye kirekire ariko na none tugomba koko gukurikirana tukareba. Inama nagira rero abaturage ni uko ukeneye kubaka yajya yihutira kwegera ubuyobozi guhera ku Kagari agasobanurirwa amabwiriza ajyanye n’ibyo ashaka kubaka akabyibonera. Ikindi kuki bumva ko bagura uburenganzira bwabo? Nibacike ku muco wo kumva ko nibatanga ruswa ari bwo bahabwa serivisi kandi natwe nk’Akarere hari ubwo tumanuka mu nama zitandukanye tukabibasobanurira.”
Mu minsi ishize ubwo ubuyobozi bw’Akarere bwagiranga inama n’abajyanama bako, abayobozi bagiriwe inama yo kujya begera abaturage bagasobanurirwa ibijyanye n’igishushanyombonera cy’akarere mu rwego rwo guca burundu imyubakire y’akajagari ikunze kuvugwa hirya no hino mu Karere ka Gicumbi.
Ibi byo kwaka ruswa abaturage kugira ngo babashe kubaka, biri muri bimwe bituma abaturage batagirira icyizere abayobozi babo cyane abo mu nzego z’ibanze nkuko byagaragajwe mu bushakashatsi bwakozwe na Sena y’u Rwanda mu 2014,aho abayobozi b’uturere bizerwa ku kigero cya 84,4% naho abo mu Nama Njyanama zo mu Midugudu icyizere kikaba kiri kuri 79%.


c: text/html

text:
ISOMO RYA MBERE
Igitabo cya mbere cya Samweli (1 Sam 16, 1.6-7.10-13a)
1Uhoraho abwira Samweli ati «Uzakomeza kuririra Sawuli kugeza ryari kandi nanjye ubwanjye naramuzinutswe, akaba atazongera kuba umwami wa Israheli? Uzuza amavuta ihembe ryawe maze ugende! Nkohereje kwa Yese w’i Betelehemu, kuko nabonye umwami nshaka mu bahungu be.» 6Bamaze kuhagera, Samweli ngo arabukwe umuhungu wa Yese witwa Eliyabu, aribwira ati “Nta kabuza, uwo Uhoraho yatoye ageze imbere ye!” 7Uhoraho abwira Samweli ati «Ntukangwe n’imisusire ye cyangwa n’igihagararo cye; jye si we natoye simushaka: kuko, Uhoraho atareba nk’abantu, bo bareba imisusire, naho Uhoraho akareba umutima.»
10Yese amwereka abahungu be barindwi, Samweli ati «Nta we Imana yatoye muri bo.» 11Ubwo Samweli abaza Yese ati «Mbese abahungu bawe ni aba ngaba bonyine?» Yese aramusubiza ati «Hari umuhererezi, akaba aragiye amatungo.» Samweli ni ko kubwira Yese ati «Tuma bajye kumuzana, kuko tutari bujye ku meza atageze hano.» 12Yese amutumaho. Uwo muhungu yari inzobe, akagira mu maso hateye ubwuzu kandi n’igihagararo cyizihiye. Uhoraho abwira Samweli ati «Haguruka umusige amavuta, kuko ari we natoye.» 13aSamweli afata ihembe ry’amavuta amusigira hagati y’abavandimwe be, maze umwuka w’Imana wuzura muri Dawudi guhera uwo munsi.
ZABURI (Zab 23 (22), 1-2a, 2b-3, 4, 5, 6)
Inyik/ Uhoraho ni we mushumba wanjye, nta cyo nzabura!
Uhoraho ni we mushumba wanjye,
Nta cyo nzabura!
Andagira mu rwuri rutoshye.
Anshora ku mariba y’amazi afutse,
Maze akankomeza umutima,
Anyobora inzira y’ubutungane,
abigiriye kubahiriza izina rye.
Naho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
Abe ari ho nibera iminsi yose.
ISOMO RYA KABIRI
Ibaruwa Mutagatifu Pawulo Intumwa yandikiye Abanyefezi (Ef 5,8-14)
Bavandimwe, 8kera mwigeze kuba umwijima, naho ubu ngubu mwagizwe urumuri muri Nyagasani; nimugenze nk’abana b’urumuri. 9Imbuto kandi y’urumuri ni icyitwa ubugiraneza cyose, n’ubutungane n’ukuri. 10Nimushishoze mumenye ibishimisha Nyagasani. 11Mureke kugira uruhare ku bikorwa by’umwijima bitagira icyo bibyara, ahubwo mubyamagane; 12kuko ibyo bene abo bakora rwihishwa, yewe ndetse no kubivuga biteye isoni. 13Mubyamagane rero maze mubishyire ku mugaragaro, kuko urumuri rugaragaza byose uko bimeze. 14Ni cyo gituma bajya bavuga ngo “Kanguka wowe usinziriye! Haguruka uve mu bapfuye, maze Kristu akumurikire!”
IBANGONDIRIMBO RIBANZIRIZA IVANJILI (Yh 8, 12)
Ikuzo n’ibisingizo ni ibyawe, Nyagasani Yezu.
«Yezu Kristu, wowe Rumuri rw’isi,
ugukurikira azatunga urumuri rw’ubugingo.»
Ikuzo n’ibisingizo ni ibyawe, Nyagasani Yezu.
IVANJILI
+ Amagambo yo mu Ivanjili ntagatifu uko yanditswe na Yohani (Yh 9, 1-41)
Muri icyo gihe, Yezu asohotse mu Ngoro 1yihitira abona umuntu wavutse ari impumyi. 2Maze abigishwa be baramubaza bati«Mwigisha, uwacumuye ni nde, ari uyu muntu ari n’ababyeyi be, kugira ngo avuke ari impumyi.» 3Yezu arabasubiza ati «Ari we, ari n’ababyeyi be nta wacumuye, ahubwo ni ukugira ngo ibyo Imana ikora bimugaragarireho. 4Ni ngombwa gukora imirimo y’Uwantumye hakibona; ijoro riraje kandi muri ryo nta wagira icyo akora. 5Igihe nkiri ku isi, ndi urumuri rw’isi.» 6Amaze kuvuga atyo acira hasi, amacandwe ye ayatobesha akondo, agasiga ku maso y’impumyi. 7Maze arayibwira ati «Jya kwiyuhagira mu cyuzi cya Silowe» (bivuga ngo uwatumwe). Nuko impumyi iragenda iriyuhagira, ihindukira ibona.
8Bituma abaturanyi n’abandi bari barabonye asabiriza bavuga bati «Uriya si wa wundi wajyaga yirirwa yicaye asabiriza?» 9Bamwe bati «Ni we», abandi bati “Si we, ahubwo ni usa na we.” Arababwira ati «Ni jye.» 10Ni bwo bamubwiye bati «Amaso yawe yahumutse ate?» 11Arabasubiza ati «Ni wa muntu bita Yezu: yatobye akondo akansiga ku maso, maze arambwira ati ‘Jya ku cyuzi cya Silowe maze wiyuhagire.’ Nuko njyayo, ndiyuhagira none ndabona.» 12Baramubwira bati «Uwo muntu ari hehe?» Arabasubiza ati «Simpazi.»
13Nuko uwahoze ari impumyi bamushyira Abafarizayi. 14Hari ku munsi w’isabato igihe Yezu atobye akondo, agahumura amaso ye. 15Abafarizayi na bo bongera kumubaza uko yahumutse. Arababwira ati «Yansize akondo ku maso, ndiyuhagira none ndabona.» 16Bamwe mu Bafarizayi baravuga bati «Uwo muntu ntakomoka ku Mana, kuko atubahiriza isabato.» Ariko abandi bati «Bishoboka bite ko umunyabyaha yakora ibitangaza nk’ibi?» Ni bwo biciyemo ibice. 17Barongera babwira impumyi bati «Wowe se uwaguhumuye umuvugaho iki ?» Arababwira ati “Ni umuhanuzi.”
18Abayahudi banga kwemera ko yari impumyi n’uko yahumutse, bigeza igihe bahamagaje ababyeyi be. 19Barababaza bati «Uyu koko ni umwana wanyu muvuga ko yavutse ari impumyi? Ubu se ahumutse ate?» 20Ababyeyi be barasubiza bati «Icyo tuzi ni uko uyu ari umwana wacu, kandi ko yavutse ari impumyi. 21Uko byagenze kugira ngo abone ntitubizi, n’uwamuhumuye amaso ntitumuzi. Nimumwibarize, ni mukuru niyivugire ubwe.»
22Ababyeyi be bavuze batyo babitewe no gutinya Abayahudi, kuko Abayahudi bari babyumvikanyeho ko umuntu wese uzemera ko Yezu ari Kristu, bazamuca mu isengero. 23Ni cyo cyateye ababyeyi be kuvuga bati «Arakuze nimumwibarize.»
24Abayahudi bongera guhamagara ubwa kabiri uwo muntu wahoze ari impumyi, baramubwira bati «Singiza Imana, twe tuzi ko uwo muntu ari umunyabyaha.» 25Arababwira ati “Niba ari umunyabyaha ibyo simbizi; icyo nzi ni kimwe: ni uko nari impumyi none nkaba mbona!” 26Bongera kumubaza bati «Yakugenjereje ate? Yaguhumuye amaso ate?» 27Arabasubiza ati «Nabibabwiye kandi ntimwabyumva, murashaka kongera kubyumvira iki? Namwe se murashaka kuba abigishwa be?» 28Nuko bamuhunda ibitutsi bati «Urakaba umwigishwa we, twe turi abigishwa ba Musa. 29Tuzi ko Imana yavuganye na Musa, ariko we ntituzi aho aturuka.» 30Wa muntu arabasubiza ati «Ibyo biratangaje, kuba mutazi aho aturuka kandi yampumuye amaso. 31Tuzi neza ko Imana itumva abanyabyaha, tukamenya ko uwubaha Imana, agakora icyo ishaka imwumva. 32Kuva na kera kose nta wigeze yumva bavuga ko hari uwahumuye uwavutse ari impumyi. 33Uwo muntu iyo adaturuka ku Mana, nta cyo aba yashoboye gukora.» 34Baramusubiza bati «Wazikamye mu byaha wese ukivuka, none ni wowe ugiye kutwigisha?» Nuko bamusuka hanze.
35Yezu aza kumva ko bamuroshye hanze. Bahuye Yezu aramubaza ati «Wemera Umwana w’umuntu?» 36We arasubiza ati «Nyakubahwa, ni nde ngo mwemere?» 37Yezu aramubwira ati «Wamubonye kandi ni We muvugana.» 38Ni bwo avuze ati «Ndemera, Nyagasani.» Nuko arapfukama aramuramya. 39Yezu aramubwira ati «Naje munsi nje guca urubanza, kugira ngo abatabona bahumuke, maze ababona babe impumyi.» 40Bamwe mu Bafarizayi bari kumwe na we babyumvise, baramubwira bati «Natwe se turi impumyi?» 41Yezu arabasubiza ati «Iyo muba impumyi nta cyaha mwajyaga kugira. None ubwo mugize ngo ‘Turabona’, icyaha cyanyu kigumyeho.»

robotstxt: allowed

filter: keep


text:
Ku tariki ya 6 n’iya 11 Kanama 2015, Umuryango RWAMREC wanejejwe no kwakira abakozi bane (Adin Thayer, Julie Lichtenberg, Tara Parish na Kenny Chartrand) bakorera porogaramu ya Leta Zunze Ubumwe Za Amerika yo gusangizanya ubumenyi ihuza abantu bavuye mu bice bitandukanye by’ isi binyuze mu banyamwuga baturuka mu byiciro bitandukanye (Proffessional Felloship program).
Uru rugendo bakoze rwari rugamije gusobanukirwa RWAMREC ndetse n’ibikorwa byayo dore ko umwe mu bakozi bayo aherutse kwitabira ibikorwa by’iyi gahunda byabereye muri Amerika.
Muri uru ruzinduko, Umunyamabanga nshingwabikorwa wa RWAMREC, Bwana Edouard Munyamaliza afatanije na bamwe mu bakozi barabakiriye maze abasobanurira muri make intego yayo ndetse n’ibikorwa byayo.
Umunyamabanga nshingwabikorwa wa RWAMREC yakira abashyitsi bakubutse muri Leta zunze Ubumwe bwa Amerika baje gusura ibikorwa bya RWAMREC
Ku itariki ya 11 Kanama basuye ibikorwa bya RWAMREC bikorerwa mu Karere ka Nyaruguru. By’umwihariko basuye ibikorwa biri mu mirenge ya Rusenge na Cyahinda. Baboneyeho umwanya wo kuganira n’abagabo bo muri iyi mirenge b’abafatanyabikorwa mu mushinga wa BANDEBEREHO wa RWAMREC.
Basuye itsinda ry’abagabo BANDEBEREHO mu Murengewa Cyahinda
Ibiganiro bagiranye byibanze ku ruhare rw’umugabo mu guteza imbere uburinganire n’ubwuzuzanye ndetse no kurwanya ihohoterwa. Banasangiye kandi ibitekerezo ku birebana n’imyemerere ishingiye ku muco ifite aho ihurira n’uburinganire n’ubwuzuzanye mu Rwanda ndetse no muri Amerika.
Bagize umwanya wo kwidagadurana n’abagize amatsinda ahugurwa
Nyuma y’ibiganiro birambuye bose biyemeje kongera gufata ingamba bahiga ndetse bashimangira kuba BANDEBEREHO mu miryango yabo n’aho batuye barangwa no guteza imbere uburinganire, ubwuzuzanye no kugira uruhare mu buzima bw’abagore n’abana.


text:
Iyo ugeze ahitwa kumurwa ho mu murenge wa Kagano uhasanga abana barikumwe n’abarobyi b’isambaza ku yiga cya Kivu.
Abenshi muri bo bavuga ko baba bararetse ishuri kubera amikoro make yo mu miryango yabo, bakajya gushakisha ibibatunga.
Niyomugabo Moise umwe muri abana yagize ati” umuntu aza hano aje gushaka utujanga yatubona akagura nk’utugori tw’ijana cyangwa magana abiri, irindi jana umuntu akarijyana mu rugo. Nonese amafaranga ibihumbi 5000frw badutuma ku ishuri nayakurahehe?”
Nzabamwita Innocent umwe mu babyeyi bo muri aka karere, avuga ko hari abana koko bava mu ngo kubera ubukene n’ubupfubyi bakaza gushakisha ibibatunga ku kivu.
Avuga ko hari n’ababikorera ingeso, bagata amashuri bakajya kuba ibirara.
Ati”Abenshi mu bana bava mu ngo baba ari ipfubyi abandi ari abakene baza gusaba abarobyi ubugari bwo kwirira, hari n’abandi bata ishuri bakaza kwibera ibirara. Turasaba ubuyobozi kudufasha bugakura abo bana muri izongeso.”
Umuyobozi w’akare ka Nyamasheke Kamali Fabien avuga ko abana bose bakuwe kukiyaga cya kivu ku buryo iyo hagize umurobyi ufatanwa umwana amukoresha imiromo y’uburobyi abihanirwa.
Avuga ko iki kibazo kiramutse kikiriho, byaba ari ikibazo gikomeye cyo gufatirwa izindi ngamba.
Ati ”Kugeza ubu twakuye abana bose mu Kivu, n’umuntu tubisanganye turamuhana, biramutse biriho cyaba ari ikibazo gikomeye. Turajya kureba niba aribyo duhite dufata ingamba zihamye zatuma abana b’abanyarwanda babaho neza.”
Nk’uko abashinzwe uburezi babigaragaza, mu karere ka Nyamasheke, mu banyeshuri 6278 bo mu mashuri abanza bari barataye amashuri, 2475 bamaze kugarurwa.
Mu banyeshuri 1571 bataye ishuri mu mashuri yisumbuye, abamaze kugarurwa ni 191.


text:
Jean de Dieu Murasira
Abatangaza ibyo ni abakorera mu masoko bubakiwe muri Nyabugogo. Iyo ubasanzemo ubona abenshi bafite ibicuruzwa bike bakavuga ko biterwa n’uko nta gishoro gihagije bafite ngo bongere imari.
Insiderwanda yegereye Uwimana, umwe muri bo umaze igihe gito avuye mu muhanda, avuga ko ikibazo kibakomereye ari ukubura igishoro.
Agira ati “Nkiri mu muhanda nacuruzaga 2000RWf nkabasha gutunga abana banjye, ariko hano mu isoko ntibikunda hasaba menshi. Tubonye uwatwishingira bakatuguriza twakora twunguka kandi tukishyura neza, natwe mu muhanda ntituhishimiye kuko haba ibibazo byinshi.”
Mugenzi we ati “Nk’ubu ibi ncuruza baranyizera nkabifata ntishyuye (babyita ‘dovize’), namara kugurisha nkajya kwishyura uwabimpaye wenda nkungukaho 1000RWf cyangwa 2000RWf byo kurya, urumva ko nta terambere nta gishoro. Nibura mbonye ibihumbi 200RWf nakora nkiteza imbere.”
Akomeza avuga ko mu isoko ari heza kuko bakora ntacyo bikanga, kandi ko n’abakiriya basigaye babagana ari benshi kuko abazunguzayi bagabanutse cyane mu muhanda no muri gare.
Umuyobozi wungirije w’Akarere ka Nyarugenge ushinzwe imibereho myiza y’abaturage, Ndayisenga Jean Marie Vianney , avuga ko hari uburyo bafashamo abo bantu babahuza n’amabanki.
Agira ati “Tumaze iminsi tuganira na bo tubashishikariza kwegera amabanki no kwishyira hamwe kugira ngo babone igishoro.”
Akomeza agira ati “Igisigaye ni ukuganira n’ayo mabanki ku bijyanye n’ingwate binyuze muri gahunda ya ‘Gira ubucuruzi’, amafaranga twabakodesherezaga ibibanza akaba ari yo banki zibaguriza bakayishyura agahabwa n’abandi.”
Yongeraho ko intera bagezeho bakura abazunguzayi mu muhanda ishimishije n’ubwo batarawuvamo bose.
Ati “Aho tugeze ubu harashimishije kuko tugeze nibura kuri 95% dukura abazunguzayi mu muhanda. Gusa ntitwirara kuko bakiwurimo ariko n’abinangira bakomeza gufatwa hifashishijwe inzego z’umutekano n’abandi babishinzwe kugeza bawuvuyemo burundu.”
Hashize umwaka bamwe mu bazunguzayi bavuye mu muhanda, bajya gukorera mu masoko bubakiwe n’Akarere ka Nyarugenge.
Aho bacururizaga mbere ntacyo bishyuzwaga ariko ubu batangiye kujya basorera ibibanza bacururizamo.


text:
Inkuru iheruka 16/01/2018 12:22:48
Nov 22, 2017 admin ubukungu, ubuzima Comments Off on Kaniga: Ubuharike bwongera amakimbirane mu miryangoBamwe mu batuye mu murenge wa Kaniga ,akarere ka Gicumbi bavuga ko ubuharike ari kimwe mu bikurura ubukene n’amakimbirane mu miryango yabo. Ubuyobozi bw’uyu murenge ntibuhabanya n’aba baturage...
Sep 26, 2017 admin ubukungu Comments Off on Mayange : Abatagira ubutaka bwo guhingaho barahinga bakagabana na nyirumurima bejejeBamwe mu bahinzi bavuga ko badafite aho bahinga bagahitamo gukodesha ubutaka bwo guhingamo kuko ariko kazi kabo ka buri munsi.Ubuyobozi bw’Umurenge wa Mayange buvuga ko batabona ubutaka bwo guha...
Sep 26, 2017 admin ubukungu Comments Off on Gishari: Abagabo batasezeranye n’abagore bihunza inshingano zo kurera abana baboBamwe mu babyeyi babana n’abagabo mu buryo butemewe n’amategeko bo mu Murenge wa Gishari, Akarere ka Rwamagana bavuga ko abagabo babo babaharira inshingano zo kurera abo babyaranye. Ubuyobozi...
Sep 26, 2017 admin ubukungu Comments Off on Mwurire : Umwuga w’ubucuzi ntugiteza imbere uwukora nko hambereAbakora umurimo wo gucura mu murengewa Mwurire ,Akarere ka Rwamagana, bavuga ko ha mbere uyu murimo watungaga nyirawo ariko kuri ubu ngo siko bikimeze. Ubuyobozi bw’Umurenge wa Mwurire buvuga ko...
Aug 01, 2017 admin ubukungu, Uncategorized Comments Off on Nyabugogo: Koperative KOVEVINYA icuruza inyama irishyuza uwahoze ari umucungamutungo wayo 37.500.000 z’amafaranga y’u RwandaAbagize koperative KOVEVINYA icuruza inyama Nyabugogo, bavuga ko bahangayikishijwe n’imbaraga nke zishyirwa mu kibazo cy’uwari umucungamutungo w’iyi koperative Kabanda wabatwaye amafaranga...
Aug 01, 2017 admin ubukungu Comments Off on Kigali: Abamotari barashaka kumenya aho imisanzu batanga ijyaAbamotari bakorera mu mujyi wa Kigali bavuga ko bamaze imyaka isaga ibiri batanze umusanzu wo gushyigikira umushinga wa TWIGIRE MOTARI, ariko ngo bategereje...
Jun 27, 2017 admin ubukungu Comments Off on Huye : Kwimurwa kwa bimwe mu bigo byasize icyuho kwiterambere rya HuyeUmujyi wa Huye ni umwe mu mijyi 6 izunganira umujyi wa Kigali ariko abawutuye bavuga ko kuba bimwe mu bikorwa byawuteza imbere byarimuriwe i Kigali byateye icyuho ku iterambere. Ubuyobozi...
Jan 16, 2018 Comments Off on Umuhanzi Frank Vanick yiteguye guhindura byinshi mumuzikiFrank vanick ni umuhanzi mushyashya uri kugenda azamuka aho ari kugenda akora ibihangano bitandukanye yatangiye gukora umuziki mu mwaka wa 2013 ariko bitewe n’ikibazo cy’amikoro...
Jan 11, 2018 Comments Off on Safi Madiba yatangaje ko atarubaka urugo
Jan 10, 2018 Comments Off on LA vita e Bella Club yabateguriye igitaramo Kuri uyu wa gatandatu “Byee byee Vacance
Jan 10, 2018 Comments Off on Umuhanzi P Braise ubarizwa ku mugabane wa America yiteguye guhindura byinshi mu muziki
Jan 05, 2018 Comments Off on Young boy yahuje imbaraga na Baby style abereye se wabo mu ndirimbo umuziki


text:
ISOMO RYA MBERE
Igitabo cy’Umuhanuzi Yeremiya (Yer 20, 7-9)
7Uhoraho, wantwaye umutima nanjye nemera gutwarwa. Warangwatiriye maze undusha amaboko. Umunsi wose nahindutse urw’amenyo, bose bangize iciro ry’imigani. 8Igihe cyose ngize ngo ndavuze ngomba kurangurura ijwi, nkamagana ububisha n’ubusahuzi. Ijambo ry’Uhoraho ryambereye imparnvu yo gutukwa no kunnyegwa umunsi wose. 9Ubwo nkibwira nti «Sinzongera kumucisha mu ijwi kandi sinzasubira kuvuga mu izina rye», ariko mu mutima wanjye risa n’umuriro utwika uvumbitse mu magufa yanjye ; nkagerageza kwipfukirana ariko simbishobore.
ZABURI (Zab 63 (62) 2, 3-4, 5-6, 8-9)
Inyik/ Nyagasani, Mana yanjye,
umutima wanjye ugufitiye inyota.
Nyagasani, ni wowe Mana yanjye,
mpora ngushaka uko bukeye !
Umutima wanjye ugufitiye inyota,
n’umubiri wanjye ukakugirira urukumbuzi,
meze nk’ubutaka bw’agasi bwabuze amazi bukumirana.
Naguhanze amaso aho uri mu Ngoro ntagatifu,
mbona ububasha bwawe n’ikuzo ryawe;
ineza yawe nsanga yaguranwa amagara y’umuntu,
umunwa wanjye uhora ukwamamaza.
Koko nzahora ngusingiza igihe cyose nkiriho,
izina ryawe nditegere amaboko nkwiyambaza.
Nzamera nk’umuntu wahaze ibinure n’imisokoro,
ibitwenge bimpore ku munwa kubera ibyishimo,
maze ndirimbe nezerewe kubera ibisingizo byawe.
Kuko utahwemye kuntabara,
nzavugiriza impundu aho nibereye mu gicucu cy’amababa yawe.
Nkwizirikaho n’umutima wanjye wose,
ukuboko kwawe kw’indyo kukandamira.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 12,1-2)
Bavandimwe rero, mbinginze ku bw’impuhwe z’Imana : nimuture imibiri yanyu ibe igitambo nyabuzima, gitagatifu kandi kinyuze Imana ; ngiryo iyobokamana ryabava ku mutima. 2Kandi ntimukigane ibi bihe turimo, ahubwo nimuhinduke, mwivugururemo ibitekerezo kugira ngo muzajye mumenya neza ugushaka kw’Imana, ikiri cyiza, icyashimisha n’ikiboneye.
IBANGONDIRIMBO RIBANZIRIZA IVANJILI (Ef 1, 17-18)
Alleluya Alleluya.
Imana y’Umwami wacu Yezu Kristu,
niduhe umutima w’ubwenge n’ubujijuke,
dusobanukirwe n’ukwizera dukesha ubutorwe bwacu.
Alleluya.
IVANJILI
+ Matayo (Mt 16, 21-27)
Muri icyo gihe, Petero yari yabwiye Yezu ati «Uri Kristu, Umwana w’Imana Nzima.» 21Kuva ubwo Yezu atangira kumenyesha abigishwa be ko agomba kujya i Yeruzalemu kuhababarizwa cyane n’abakuru b’imiryango, n’Abaherezabitambo bakuru, n’abigishamategeko, akicwa kandi akazazuka ku munsi wa gatatu. 22Petero aramwihugikana, aramutonganya avuga ati « Biragatsindwa, Nyagasani ! Ibyo ntibizakubeho !» 23Ariko we ahindukirana Petero aramubwira ati «Hoshi, mva iruhande Sekibi ! Umbereye umutego kuko ibitekerezo byawe bitavuye ku Mana, ahubwo ku bantu.»
24Nuko Yezu abwira abigishwa be ati «Niba hari ushaka kunkurikira ajye yiyibagirwa ubwe, aheke umusaraba we maze ankurikire! 25Kuko uzashaka gukiza ubugingo bwe azabubura, naho uzahara ubugingo bwe ari jye agirira azabukiza. 26Umuntu watunga isi yose ariko akabura ubugingo bwe, byaba bimumariye iki ? Cyangwa se umuntu yagurana iki ubugingo bwe ? 27Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye.»


text:
Rwanda | Rulindo: abanyamabanga nshingwabikorwa b’utugari bongerewe ubumenyi.
Abanyamabanga nshingwabikorwa b’utugari bo mu karere ka Rulindo bamaze iminsi ibiri bahugurwa na RALGA , ku bintu bitandukanye bijyanye n’ishingano zabo mu kazi bakora .
Mu byo bahuguwemo, ngo harimo ibyo bari batuwe bazi ,harimo kandi ibindi bishyashya batari bazi ,bamwe muri bo bavuga ko hari ubwo inzego zibakuriye zabagonganishaga, kubera kutamenya ko hari ibyo bafitiye uburenganzira bwo gukora.
Ingabe Issa ,umunyamabanga nshingwabikorwa w’akagari ka kigarama gaherereye mu murenge wa masoro,Yagize ati “nyuma yo kumara iminsi ibiri ndi mu ishuri ,ndahamya ko hari ubumenyi bwinshi mpungukiye ,kandi hari n’ibindi mpakuye ntari nzi ko biri mu nshingano zanjye.â€
ubu rero icyo ngiye gukora, ni ukongera imbaraga mu kazi, by’umwihariko ntanga service nziza, nk’uko biri mu nshingano zanjye.â€
Akomeza atanga urugero rw’ukuntu inzego zibakuriye zabagonganishaga mu kazi,ariko ngo bamenye neza uburenganzira bwabo ,kuko nta kwivanga mu kazi.
Akimana Bibiyana umunyamabanga nshingwabikorwa w’akagari ka nvuzo,
atiâ€amahugurwa nyakuyemo kunoza service ‘kubahiriza hagunda za leta ,gukura abaturage mu bukene, Ingamba ni uko ngiye kuzamura iterambere ryihuse umuturage mukure ahantu mugeze ahandi kuko ari twe tuba turi hafi y’abaturage nitwe tuba tuzi imibereho yabo cyane kurusha inzego zindi zo hejuru.
Muragwa Vincent impuguke mu guhugura abayobozi b’inzego z’ibanze Yagize ati “hari ibyo batari bazi hari n’ibyo bazi ,tuba tugira ngo tubongerere ubumenyi ikindi ni uko bahura bakigiranaho kuko ntibaba banganya ubumenyi mu bijyanye  n’imiyoborere y’inzego z’ibanzeâ€
Mu byo bahuguwe harimo ibijyanye no kurangiza imanza,ubusanzwe bikorwa  n’abanyamategeko babigize umwuga ariko ubu abanyamabanga nshingwabikorwa b’utugari bashobora kurangiza imanza.
Muragwa avuga ko Aba bayobozi ngo bateye intambwe ikomeye.ikirushijeho kandi ngo barushijeho kwigirira icyizere ngo kuko hari ibyo bakoraga bashidikanya.
umuyobozi w’akagari ni we muyobozi wo hasi witwa umukozi wa leta ,ngo akaba ari muri urwo rwego agomba kugira ubumenyi buhagije mu miyoborere myiza.
RALGA,yatangije amahugurwa ku bayobozi b’ibanze tariki 14/9/2012, imuhanga. RALGA kandi yanahubatse ikigo cyo guhuguriramo abayobozi bo mu nzego z’ibanze, ikigo kitwa Local Government Institute.


text:
Gatete ni Minisitiri guhera muri 2013, Nsengimana ni ukuva mu 2011, ariko Nduhungirehe we ni mushya muri guverinoma nyuma y’igihe ari Ambasaderi mu Bubiligi guhera mu 2015.
Nyuma yo kurahirira inshingano ze, Nduhungirehe Olivier yatangaje ko icyo ashyize imbere ari ugufatanya na Minisitiri w’Ububanyi n’Amahanga, Louise Mushikiwabo, mu gutuma u Rwanda rurushaho kubyaza umusaruro imibanire myiza rufitanye n’amahanga.
Yagize ati “Muzi ko dipolomasi atari ukuvuga gusa, inama zihoraho, ni ugukora ibibyara inyungu, kandi binyuze mu butwererane n’abafatanyabikorwa bacu, binyuze no mu ishoramari rituruka mu bindi bihugu, tuzakomeza guteza imbere ibizanira inyungu igihugu cyacu.”
Yavuze ko u Rwanda rumaze kugira diaspora mu bihugu bitandukanye ndetse akaba aturutse mu Bubiligi ahari umuryango mugari w’Abanyarwanda kurusha ahandi mu Burayi, akazibanda mu gutuma Abanyarwanda aho bari hose bakomeza imirimo yabo, byaba ari ukwiga cyangwa gukora, bakazana inyungu mu gihugu.
Yakomeje agira ati “Tuzubaka imibanire myiza n’amahanga tudasize abaturanyi bacu, tuzongera inyungu iza mu gihugu tunateze imbere ibikorwa by’Abanyarwanda baba mu mahanga.”
Minisitiri w’Ikoranabuhanga, Nsengimana Jean Philbert, we yavuze ko yifuza kurangiza ibikorwa bitarangiye muri manda ishize, agaruka ku kuba internet itarabasha gukwizwa igihugu cyose kandi ari intego leta yihaye.
Yakomeje agira ati “Dukeneye kugeza hose internet, itumanaho rya telefoni, turifuza ko biba amateka ahubwo tukerekeza amaso ku buryo bwo kubibyazwa umusaruro. Icya kabiri, hari ahantu henshi hagera internet ariko inyungu tubivanamo mu bijyanye n’ubukungu ntabwo ihagije, dukwiye kuyongera.”
“Ibyo bizajyana no gutuma ikoranabuhanga ryifashishwa mu nzego zikomeye z’ubukungu bwacu nko mu bucuruzi, ubuhinzi, uburezi, ubuvuzi, ubwikorezi n’ibindi. Ibyo ni ibintu bitanga amahirwe atabarika y’iterambere, bikaba ari nabwo tuzatangira guhanga imirimo myinshi.”
Nsengimana yavuze ko hazanitabwa ku guteza imbere ikoranabuhanga rishya nk’uburyo bugezweho bwo kwishyurana, ikoranabuhanga rya mudasobwa, indege zitagira abapilote n’ibindi, kuko ishoramari rikomeye muri iki gihe rigeze mu nzego nk’izo.
Minisitiri w’Imari n’Igenamigambi, Gatete Claver, we yavuze ko hari akazi gakomeye kagomba, mu gihe gito hakazaba habonetse imbanzirizamushinga y’icyerekezo igihugu gifite mu myaka irindwi iri imbere ndetse no mu cyerekezo 2050.
Yagize ati “Ariko tumaze igihe dutegura ibikorwa by’imyaka irindwi iri imbere bizasomwa na Minisitiri w’Intebe mbere y’uko uku kwezi kurangira, bikazaba bigaragaza inzego tugomba kwibandaho kimwe n’ibipimo tuzagenderaho Perezida yemereye abaturage.”
Yavuze ko iyo gahunda izaba igaragaza neza intego guverinoma yihaye n’uruhare zizagira ku bukungu bw’igihugu hagendewe ku cyerekezo gifite.
Yakomeje agira ati “Nk’uko mubizi tumaze igihe dufite icyerekezo 2020 kizarangira mu myaka mike iri imbere, tukaba tunafite EDPRS 2 izarangira muri Kamena umwaka utaha. Ubu icyo twakoze ni uko twabihurije hamwe muri gahunda imwe y’imyaka irindwi izashyira mu bikorwa igice gisigaye cy’icyerekezo 2020 ariko n’icyerekezo 2050. Buri ngingo yose ifite ibipimo yagenewe, ibiteganyijwe, n’uburyo buhamye bw’uko tuzazamura ubukungu.”
Nyuma yo kwakira indahiro z’aba bayobozi, Perezida Kagame yabibukije ko bagomba gufatanye n’izindi nzego, avuga ko abayobozi bashya kimwe n’abamaze iminsi ku kazi Abanyarwanda babafitiye icyizere kandi babatezeho byinshi, ati “namwe muzabagirire icyo cyizere mukora ibiteza aba banyarwanda bose imbere.”


text:
Abanyarwanda baturuka mucyaro mbere yo kwerekeza mu migi ninayo mpanvu ubuhatekerejwe ko cyazamurwa mu rwego rwiterambere.
Ibi n’ibitangazwa na Senateri NCUNGUYINKA mwijambo yavugiye mwishuli rikuru ry’ubuhinzi uburezi n’ikoranabuhanga rya kibungo ( INATEK) Ubwo hishimirwaga ko iryo shuli ryahawe uburenganzira bwo gutanga impamyabumenyi kumugaragaro.
Uyu munsi ubaye nyuma y’imyaka igera kuri 7 .iri shuli ryuguruye amarembo kubashaka kuryigamo ,abasaga 2000 bakaba baranarangije kuhigira icyiciro cya 2 cya kaminuza arinabyo bishimira ariko cyane ko impamyabumenyi zabo zihawe agaciro.
Iri shuli ngo ryagiyeho kugirango rifashe abatari barabonye amahirwe n’ubushobozi bwo kwiga za kaminuza cyane bikomoka kumateka yagiye aranga igihugu cy’Urwanda mbere ya Genocide yakorewe abatutsi muwi 1994 kuko hari abavutswaga uburenganzira bwo kwiga uburezi ari ubwabamwe bavuga ko hagomba kwiga abazabona imyanya,ati ubu siko biri kuko ubuyobozi ari ubwa bose,nkuko bitangazwa na Fabrice HABANABAKIZE umwe mubanyeshuri bize muriryo shuri , mw’izina ry’abanyeshuli ati kandi ntiducike intege dukomeze duheshe ishema INATEK.
Uyu munsi wanatanzweho certificat kubayobozi n’inzego zinyuranye zitangiye iri shuli, cyane kubarimu bigishaga muri kaminuza nkuru y’uRwanda bakomoka mucyahoze ari intara ya Kibungo banakoraga badahembwa.
MUSANGWA Sigfrid wabaye umuyobozi w’iri shuli kwikubitiro aratangaza ko yishimye cyane kuva aho yumviye icyemezo cy’inama y’abaministre kuko icyasaga n’indoto kuriwe cyabaye impamo.
Umuyobozi wiri shuri Padiri Dominique KAREKEZI akaba nawe ashimira abashinze iri shuri avuga ko ibyo baharaniye bitabaye impfabusa ari n’umwanya mwiza wo kubazirikana kandi ko igikorwa batangije kitazasubira inyuma kandi ko uburenganzira bahawe bugiye kubafasha kugeza byinshi kuri INATEK.
Ikindi kandi ngo bagiye kugaragaza uruhare rwiri shuri mwiterambere ryaho bari,begereza ubumenyi nikoranabuhanga rubanda murwego rwo guteza imbere ibikorwa icyaro no guhindura imibereho yabaturage.
Sen NCUNGUYINKA akaba kandi anasaba abanyeshuli guha agaciro iri shuli baba indahigwa kuko agaciro kabo ,ishuri ryabo n’akabarishinze kazagaragarira muburyo bazitwara mubyo bazaba bashinzwe kuko nabataba ibigwari ishema rya INATEK rizahoraho.
Twababwira ko iri shuli ryatangiye muwi 2003 ryigamo abanyeshuli 356 ubu rikaba ryigamo abasaga 6000,muri bo abasaga 2000 bakaba bamaze gusoza icyiciro cya 2 cya kaminuza akaba ari nabo bategereje kuzashyikirizwa impamyabumenyi zabo muri Nyakanga yuyu mwaka.
Cynthia INGABIRE KANIMBA


text:
Mu gihe benshi bazi ko ijambo ry’Imana rivuga ko hadakwiye kugira ikivanwa cg ngo cyongerwe mu gitabo cy’ijambo ryayo ari cyo Bibiliya,Papa Francis we ngo hari amagambo azakuramo harimo n’irivuga ngo ’Ntuduhaane mu bitwoshya".
Mu gihe benshi bazi ko ijambo ry’Imana rivuga ko hadakwiye kugira ikivanwa cg ngo cyongerwe mu gitabo cy’ijambo ryayo ari cyo Bibiliya,Papa Francis we ngo hari amagambo azakuramo harimo n’irivuga ngo ’Ntuduhaane mu bitwoshya".
Papa Francis afite umugambi wo guhindura ibyanditse muri Bibiliya by’umwihariko akaba mu buryo bweruye yamaze gutangaza ko atemera isengesho ryatanzwe na Yesu muri Matayo 6:13
Umushumba wa Kiliziya gatolika ku isi yashishikarije abayoboke b’idini ry’abagatulika guhindura uburyo basengamo abasaba ko batakongera kuvuga umurongo kuvuga ngo “Ntuduhaane mu bitwoshya” kuko ngo ubwo baba bavuze ko ikibi cyangwa ikigeragezo bagiterwa n’Imana.
Ubwo yari mu kiganiro na televiziyo ya TV2000, Nyirubutungane Papa Francis yavuze ko hari amasengesho amwe n’amwe yo muri Bibiliya yagiye asemurwa mu buryo butari bwo bikaba bikwiriye guhindurwa aho bagaragaza ko ari Imana ibashora mu kigeragezo kandi umuntu ari we ukigwamo.
Papa Francis asanga kubwira Imana ngo ” Ntuduhaane mu bitwoshya biba bisobanuye ko uyisaba kutakuyobora mu bikoshya, ibintu yemeza ko ari ubuyobe kuko nka se wa bose ihora ushaka ahubwo kudukiza.
Yagize ati”Ninjye ugwa mu kigeragezo ntabwo ari Imana ingusha mu kigeragezo kugira ngo irebe uburyo ukigwamo cyangwa ukitwaramo. So ntiyakora ibyo ahubwo agufasha kugitsinda ako kanya.Ni Satani ukugusha mu kigeragezo kubera ko ari ryo shami ayoboye”.
Iki kifuzo cya Papa Francis cyo gusemura neza amasengesho yanditswe gusa ngo bishobora gufata igihe kirekire baramutse bahinduye amwe mu magambo yagiye yandikwa mur bibiliya.
Abiga bibiliya nabo bafata iyi ngingo ya Papa Francis nk’ ikomeye cyane mu gihe bose barajwe ishinga no kwiga byimbitse ibyanditswe mu bitabo bya kera kugira ngo babisobanurire abantu ku buryo bugezweho.
Papa Francis avuga ko umurongo wanditswe muri Matayo 6:13 ufite ikibazo aho ugaragaza ko Imana ariyo iduteza ibigeragezo.
Uyu murongo uragira uti”Ntuduhane mu bitwoshya ahubwo udukize umubi kuko ubwami n’ubushobozi n’ icyubahiro ari ibyawe none n’iteka ryose”.
Papa Francis akomeza avuga ko nta muntu usenga isengesho atekereza ko Imana yamushora mu bigeragezo cyangwa ibishuko ko ahubwo aba asaba inema zayo zimugeza mu byiza. Avuga Yesu yageragejwe ubwo yari mu butayu,ariko ntiyigeze akigwamo,ibi bikaba bidaha n’umuntu ubushobozi bwo kwigenga.
Abahanga mu bya bibiliya bavuga ko papa Francis afite ukuri bashingiye ku kuba Satani ari we uteza ibyago, atari Imana ibiteza.
Papa ashimangira ko Imana yasezeranyije abantu ubuzima butagira ibibazo, imbogamizi cyangwa inzitizi.
Ibitekerezo
Ese aba bifatira papa ku gahanga bazi Bibiliya yasemuwe n'abantu ivuye mu zindi ndimi? Ese bibwira ko mu gusemura hataba ikosa? Umutwe w'inkuru na wo wanditsemo "ikosa": si ugukuramo ni ukugorora. Kanda hano umusubize
PAPA YIHINDUYE NKIMANA UBWOSE IMANA YARIBESHYE YANDIKA AMAGAMBO YAYO Kanda hano umusubize
JEWE ABA PROTESTANTS BARANYOBERA UMUNTU MUDAHUJE UKWEMERA MUBONA KO ARI UWA SATANI!EHE NAMWE ,JEWE MPEJEJE GUSOMA BIBLE VERSION FRANCAISE MATHIEU 6:13 HANDITSE:"NE NOUS INDUIS PAS EN TENTATION " EST-CE QUE DIEU EST LA POUR NOUS INDUIRE DANS LA TENTATIO?MUKIRUNDI NAHO HANDITSE:"KANDI NTUTUJANE MU BITWOSHA NABI."NONE ABO BA PROTESTANTS MU KWEMERA KWABO BAREMERA KO IMANA IRAHO KUGIRA ITUJANE MUBITWOSHA NABI?TWE MURI CATHOLIQUE TWEMERA KO ARI SATANI IJANA UMUNTU MUVYOSHA NABI. Kanda hano umusubize
Abishiramucimbo Cimanabazashape!! Kanda hano umusubize
Ntagitangajy mbonamwo kuko Catorika ryenahimirijy abantukuyivamo ariko bicamatwi jy Nabonaga imicyoyayoko arimibi kuvakera nkumuntu utinyimana Nabwo akwiy kurya muri Catorik kuko nidin yoroherezanya murugendo Naho umwamiwabami yatubwiy yuko dutegerezwa gucamwirembo riphunganye jenumva ibyo binsekej kuko jyenkunda guseka bahoraga babwira at nyambanomuruphu uzaryuseka ariko hagati aho mbandimo guseka abantu batwagwa nkimpene kandibaftubweng Kanda hano umusubize
bana bato mwumviseko antikristo azaza ariko ubu hamaze kwaduka ba antikristo benshi...... Kanda hano umusubize
Mwiriwe mbabajwe n'ibyo Uwo bita Papa ibyo yavuze ni bibi ashatse yapfukama agasaba Imana imbabazi kuko byazamukoraho numvise nari nabavugako ashaka gukuramo itegeko rya Kane yitonde ariko Imana izi impamvu Kanda hano umusubize
Mwiriwe mbabajwe n'ibyo Uwo bita Papa ibyo yavuze ni bibi ashatse yapfukama agasaba Imana imbabazi kuko byazamukoraho numvise nari nabavugako ashaka gukuramo itegeko rya Kane yitonde ariko Imana izi impamvu Kanda hano umusubize
Nubwo bamwe bafata Paapa nk'Intungane,Bible ivuga ko "nta ntungane ibaho" (Umubwiriza 7:20).Ni umuntu nk'abandi,ukosa,usaza kandi uzapfa kimwe natwe.Nta burenganzira na buke afite bwo guhindura uko Bible y'umwimerere ivuga.Bibles nyinshi zivuga muli Matayo 6:13 ngo "ntuduterererane mu bitwoshya".Ni kimwe no kuvuga ngo "ntuduhaane mu bitwoshya".Ariko hari n'izindi zivuga ngo "Ntutujyane mu bitwoshya".Ibyo sibyo kuko ntabwo ari imana itwoshya,ahubwo ni Satani.Paapa yiha uburenganzira imana itamuhaye.Babyita Usurpation.Urugero,yiha kugira abantu Abatagatifu kandi nawe atari umutagatifu.Ajye abirekera imana.YESU yavuze ko nta mwiza ubaho,keretse imana yonyine (Mark 10:18).Ibyo Paapa yigira,bibabaza imana yacu. Kanda hano umusubize
Komera,babwire Nuko Batumva Kanda hano umusubize
Nubundi byarahanuwe ko uyu mupp ariwe wanyuma ntagitangaza kirimo guhindura bible turimubihe byanyuma ibyahanuwe byose byarasohoye utabibona yaba atareba pe !! dusenge cyane . Kanda hano umusubize
Byahanuwe na so wawe ko ariwe wanyuma? Kanda hano umusubize
EMWE ISI IGEZE AHATEMBA Kanda hano umusubize
Uyu mumwitege pe!ubwo atangiye gukosora Imana,ibizakirikiraho ntimuzambaze,nahoze numba ibyinyamaswa yanditse mu byahishuwe 13 ngo izigira inama yo guhindura ibihe ni amategeko y'Imana,None birabaye.Uyu n'intumwa ya satani nubwo yiyambika ishusho y'ubutungane. Kanda hano umusubize
Umutwe w'iyi nyandiko ukoze nabi, uwanditse arabeshyera Papa Francis ko hari amagambo ashaka gukura muri Bible. Sibyo na mba! Ahubwo yasabye ko ahaba harakozwe amakosa muri traduction bavana mu rurimi Bibiliya y'umwimerere yanditswemo byakosorwa. Umwanditsi yagaragaje urwango asanganwe rwo kwanga Kiliziya ndetse na Papa kuko ntiyagoreka amagambo ya Papa Francis kuri gusa. Muri ririya sengesho Yezu yigishije intumwa nta cyo Papa yarihinduraho rwose, ariko nkuko conference episcopale de France yemeje ko aho bavugaga ngo "... ne nous soumets pas à la tentation..." habayemo ikosa rya traduction kuko bisa n'aho Imana yaba ariyo ishyira abantu mu bigeragezo. CEF yemeje ko bazajya bavuga "ne nous laisse pas enter en tentation..." kandi koko uwabasha gusoma muri Jerusalem Bible yanditse mu rurimi rw"Aramean" yabona ko ari cyo bivuga! Muri Bible y'ikinyarwanda baravuga ngo 'ntudutererane mu bitwoshya... " aha bigaragara ko Imana atariyo itwoshya ahubwo turayisaba ngo idutabarare ntitwoshywe cg ntitugeragezwe ariko le tentateur est autre que Dieu! Bityo Bibiliya Ntagatifu yahinduwe neza kuri uriya murongo nta kibazo gihari, ariko mu zindi ndimi ahagarara amakosa muri translation yakosorwa kandi ntibyitwe gukura cg kongera amagambo muri Bibiliya. Kanda hano umusubize
MbegaKumuburanaira,uwo Yigize Se Wabantu Bosee, Imana Yihanikirije Ibishusho Naho Vyobabisa Nivyo Mwi Juru Uwo Mukozi Wa satani Nawe Ngwarabihezagira .Isabato Ariryo Bwirizwa 4 Akuraho ;ubu Naho Nigisabisho Umwami Wacu Yatwigishije Ngwarahindura!Agomba Isi Yose Isenge We?Bantu Mwe Nimuve Iwe Kanda hano umusubize
Aha birumvikana. Naho nanjye mbona umwanditsi w'iyi nkuru yaboneyeho uburyo bwo kumvikanisha nawe amarangamutima ye! Kandi uku niko abatagira abahugura mu kwemera kwabo bagushwa n'utuntu duto. Ababyumva neza mujye mudufasha. Murakoze. Kanda hano umusubize
NIhindurwe hakoreshwe imvugo iboneye ikwiriye abemera kirisitu yezu Kanda hano umusubize
ntibikwiye Kanda hano umusubize
ntibikwiye. Kanda hano umusubize


text:
Korali Iriba ADEPR Taba / Huye yatangaje icyo bimirije imbere mu Ivugabutumwa bakora – Audio
Yanditswe na Imanishimwe Dieudonne August 26, 2017
Korali Iriba ikorera umurimo w’ Imana ku mudugudu wa Taba mu Ntara y’ amajyepfo ikunzwe na Benshi mu Rwanda, iratangaza byinshi ihugiyemo mu ivugabutuma ikora inyuza mu ndirimbo zihimbaza Imana […]
Korali Iriba ikorera umurimo w’ Imana ku mudugudu wa Taba mu Ntara y’ amajyepfo ikunzwe na Benshi mu Rwanda, iratangaza byinshi ihugiyemo mu ivugabutuma ikora inyuza mu ndirimbo zihimbaza Imana , aho bavugako bahugiye mu ivugabutumwa rizenguruka Igihugu babwiriza ubutumwa bwiza .
Korali iriba yakunzwe n’ umubare utari muto mu Rwanda ndetse no hanze y’ igihugu yamenyekanye mu ndirimbo nka Yakobo, witinya ,Halellua”, “Ntakibasha”, “Mfite Impamvu”, “Naritegereje”, “Yesu Ni Iriba”, “Nzabana Nawe”, “Umusaraba”, “Amaraso”, “Igitangaza” na “Araje”.
Nyuma yuko iyi korali imaze iminsi ikora umurimo w’ Imana wo kuzenguruka hirya no hino mu gihugu cy’ u Rwanda bakora umurimo w’Imana biciye mu ndirimbo , hashize iminsi micye bashyize indirimbo yabo nshya bise ” urakomeye ” izagargara ku muzingo w’ iyi Korali ya 4 iri gutunganywa muri Studio .
Neema Marie Jeanne umuriribyi uririmba muri iyi Korali aganira na IBYIRINGIRO.RW yadutanarije byinshi ku ndirimbo n’ ibyo bahugiyemo muri iyi minsi byumwihariko muri uyu mwaka wa 2017
yagize ati:” Tumuze iminsi dushyize hanze indirimbo nshya izagaragara kuri alubumu ya 4 yacu twise ” Urakomeye ” ikubiyemo ubutumwa buhimbaza Uwiteka buvuga ku Gukomera kwe.Abakristo, twibutsa abanyarwanda n’Isi yose ngo yongere iririmbe gukomera kw’Uwiteka.
Kubijyanye n’ ibyo ihugiyemo yadutanagarije ko :” korali iriba ihugiye mu ivugabutumwa dukorera muntara zitandukanye tuzenguruka Igihugu twitabira ubutumire bw’ inshuti zacu ziba zadutumiye ndetse dukomeje
Gusenga no kwubakwa muburyo bw’umwuka, bymwihariko turi gutegura album ya 4 y’amajwi twifuza kuzarangizanya uyu mwaka wa 2017
KANDA HANO WUMVE INDIRIMBO KORALI IRIBA BAHERUKA GUSHYIRA AHAGARAGARA BISE ” URAKOMEYE”
Kugeza ubu Korali Iriba , ni korali ikunzwe na benshi bicye mu nganzo yuje ubutumwa bwimbitse bushiye mw’ Ijambo , Korali “Iriba” igizwe n’abantu barenga 78 bari mu byiciro bitandukanye biganjemo abatuye mu duce two mu mujyi wa Huye turimo Matyazo no ku Itaba. Yashinzwe mu 1995, itangizwa n’abantu 18.
IBYIRINGIRO.RW


text:
ISOMO RYA MBERE
Igitabo cy’Imigani (Imig 31, 10-13.19-20.30-31)
10Umugore w’umutima azabonwa na nde? Ko asumbije agaciro amasaro meza! 11Umugabo we amwiringira abikuye ku mutima, maze agakunda agatunganirwa. 12Uwo mugore aramunezereza, na rimwe ntajya amutenguha, iminsi yose y’ubuzima bwe. 13Ashakashaka ubudodo n’ubuhivu bworoshye, maze intoki ze zigashishikarira kuboha. 19Ikiganza cye agicyamurira ku rubohero, maze intoki ze zigasingira ikizingo cy’ubudodo. 20Amaboko ye ayaramburira abakene, akagirira ubuntu ababuraniwe. 30Ikimero kirashukana n’uburanga bugashonga, ahubwo umugore utinya Uhoraho ni we ukwiye kuratwa. 31Mujye mumwegurira ibyavuye mu kuboko kwe, kandi aratirwe mu ruhame ibyo yakoze.
ZABURI (Zab 128 (127),1-2,3, 4.5ac.6a)
Inyik / Hahirwa umugaragu w’indahemuka:
Nyagasani Imana amushinga urugo rwe !
Hahirwa umuntu wese utinya Uhoraho,
agakurikira inzira ze !
Uzatungwa n’ibivuye mu maboko yawe,
uzahirwe kandi byose bigutunganire.
Umugore wawe azamera nk’umuzabibu,
warumbukiye mu nzu yawe;
abana bawe bazamera nk’ingemwe z’imitini,
zikikije ameza yawe.
Nguko uko ahabwa umugisha,
umuntu utinya Uhoraho.
Uhoraho araguhe umugisha, iminsi yose y’ubugingo bwawe,
maze uzabone abana b’abana bawe!
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 5, 1-6)
Bavandimwe,1kubyerekeye igihe n’amagingo ibyo bizabera, ntimukeneye ko tubibandikira. 2Ubwanyu muzi neza ko Umunsi wa Nyagasani uza nk’umujura wa nijoro. 3Igihe rero bazaba bavuga ngo «Mbega amahoro n’umutekano!» ni bwo icyorezo kizabatungura, nk’uko ibise bitungura umugore utwite kandi nta mahungiro. 4Ariko mwebwe bavandimwe, ntimukiri mu mwijima ku buryo uwo munsi wabatungura nk’ umujura ; 5mwese muri abana b’urumuri n’ab’amanywa; ntituri ab’ijoro n’ab’umwijima. 6None rero ntitugasinzire nk’abandi, ahubwo tube maso kandi twirinde gutwarwa n’irari.
IBANGONDIRIMBO RIBANZIRIZA IVANJILI (Hish 22,12)
Alleluya Alleluya.
Nyagasani agiye kuza bidatinze,
kandi aje afite ibihembo yateganyije,
kugira ngo agororere buri muntu akurikije ibikorwa bye.
Alleluya.
IVANJILI
+ Matayo (Mt 25,14-30)
Muri icyo gihe, Yezu yabwiraga abigishwa be iby’ihindukira rye, maze abacira umugani agira ati 14«lby’ icyo gihe bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. 15Umwe amuha amatalenta atanu, undi abiri, undi imwe, umuntu wese ku rugero rw’icyo ashoboye, hanyuma aragenda. 16Ako kanya uwari wahawe amatalenta atanu ajya kuyakoresha, maze yunguka andi atanu. 17Uwari wahawe abiri na we yunguka andi abiri. 18Naho uwari wahawe imwe, aragenda acukura umwobo mu gitaka maze ahishamo imari ya shebuja.
19Hashize igihe kirekire shebuja wa ba bagaragu araza, maze abamurikisha ibintu bye. 20Uwahawe amatalenta atanu aregera, maze amuhereza amatalenta atanu yandi agira ati ‘Shobuja, wari wampaye amate lenta atanu, dore andi atanu nungutse.’ 21Shebuja aramubwira ati’Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na Shobuja.’ 22Uwahawe amatalenta abiri na we araza agira ati ‘Shobuja, wari wampaye amatalenta abiri, dore andi abiri nungutse’ 23Shebuja aramubwira ati ‘Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwingo wishimane na Shobuja.’
24Haza uwahawe talenta imwe aravuga ati ‘Shobuja, nzi ko uri umuntu w’umunyabugugu, usarura aho utabibye, ukanura aho utanitse. 25Naratinye ndagenda mpisha talenta yawe mu gitaka: dore ibiri ibyawe.’ 26Naho shebuja aramusubiza ati ‘Mugaragu mubi kandi w’umunebwe, wari uzi ko nsarura aho ntabibye, nkanura aho ntanitse; 27uba rero warabikije imari yanjye abari kunyungukira, nagaruka nkabona ibyanjye n’inyungu. 28Nimumwambure talenta ye maze muyihe ufite amatalenta cumi; 29kuko utunze bazamuha agakungahara, naho udafite na mba bazamwaka n’utwo yaganyiragaho. 3ONaho uwo mugaragu w’imburamumaro nimumujugunye hanze, aho azaririra kandi agahekenya amenyo.’»


text:
Giving people freedom of expression leads to development
“Involving people in decision making, and solving their own problems leads to development† This was said by governor of the southern province Alphonse Munyentwari during a recent two day development More...
Rusizi: Urubyiruko rurasabwa kwigira ku banyeshuri b’i Nyange babaye intwari
Mu kiganiro cyahawe abatuye mu midugudu ya Mont Cyangugu na n’uwa Ntwali mu kagari Ka kacyangugu umurenge wa Kamembe mu karere ka Rusizi, urubyiruko rwasabwe kwigira ku banyeshuri bigaga mu ishuri ry’I More...
Ababyeyi barasabwa gutoza abana babo kuba intwari
Ababyeyi barasabwa kwita ku nshingano zabo bereka urugero rwiza abana babo, babarinda ihohoterwa iryo ariryo ryose kugira ngo abo bana bazabe intwari. Ibyo babisabwe mu birori byo kwizihiza umunsi w’intwari More...


text:
IKIMENYETSO GIKOMEYE part~18
Duherukana ubwo henry yari ahamagawe kuri phone kugira ngo amenyeshwe ibya Rick gusa babwirwa ko Henry……………… Loading
.
.
Uwitabye phone ya Henry yabwiye police ko Henry yagize ikibazo adashobora kwitaba phone.
bumubajije impamvu nyamukuru abasubiza ko arwaye. Yabaye akawawundi ngo “burya bagenzi urukundo ni ndwara, kandi utavuwe yakica nk’izindi zose, uzagukunda nawe uzajye umukunda.” ibyo nibyo byabaye kuri Henry ubwo nabwiraga muganga ko njye na Henry tutari murukundo.
namaze kugenda musiganye na muganga maze nawe ahita yitura hasi bigaragare ko yari atunguwe n’igisubizo nari ntanze. Henry yabaye aho mubitaro nawe noneho arwaye nsigara nsa nutagira noneho umurwaza gusa nari nsa nuri gukira kuburyo nashobraga kunyaruka nkareba uko mama amaze nkamuha umuti nkagaruka kubitaro kwivuza no kwita kuri Henry kuko nawe ntawundi muntu wari umuri hafi cyane ko nta nundi muntu wari uzi uko byamugendekeye uretse njye na muganga.
nakomeje kujya mwitaho muganga nawe akamfasha kuko nubundi sinari ndakagira imbaraga zo kuba nakita ku murwayi.
Henry yamaze ibyumweru birenga 2 ubona amaze nabi pe! Kuburyo byageze aho numva ntangiye kugira ubwoba niko kubaza muganga ati: ariko se muga ubundi mu byukuri ni ikihe kibazo nyamukuru Henry afite?
Muganga: Linda reka kwigira umwana n’umutesi kuko ibya Henry byo birakomeye nyine nkuko nawe ubibona. gusa ikibabaje nuko…. Nako reka mbireke da.
Njye: ikibabaje nigiki mbe muga?
Muganga: biragoye kubisobanura kuko nanjye bimaze kundenga.
Njye: oya muga wikomeza kuntera ubwoba pe mbwira ntugire ikibazo ntacyo ndaba bimbwire.
Muganga: buriya rero Linda ushobora kuba utarigeze ugira umuntu ukunda by’ukuri.
Njye: have winyibutsa ibyo bihe muga, naramugize ndamukunda yewe ndenza ibikenewe ariko ibyo nabiboneyemo igikomere nzagisazana.
Muganga: cyangwa niyo mpamvu utakigira icyo witaho kijyanye n’urukundo ubungubu?
Njye: (ikiniga cyamfashe) mbabarira muga tubireke kuko byantera umutima mubi nkomeje gutekereza Didie.
Muganga: ihangane shenge ndumva ushobora kuba warakomeretse bihagije nawe. gusa ubishoboye wambwira kuko yaba imwe munzira yo gukira ibikomere (kugira uwo ubwira ibyakubabaje ariko iyo umwizeyeho kugufasha).
Njye: muganga rero buriya hari igihe kigera nkumva sinshobora gusubira mu rukundo kubera ibyo naruboneyemo.
Muganga: mbwira nyine uko byakugendekeye.
Njye: (namubwiye ibyanjye na Didie uko byagenze nuko byarangiye).
Muganga: yooo! ese burya nuko byagenze? warakomeretse pe!
Njye: wowe ntushobora kubyumva neza uko byangendekeye nuko byangoye kubyakira kandi nanubu sindabyakira.
Muganga: Linda rero reka nkugire inama kandi nzima. “buriya ntushobora gukira icyo gikomere utagize undi muntu wo kukuba hafi no kwibagiza ibyo bihe. uzahorana intimba ku mutima igihe cyose ukiri wenyine.
Njye: none se ubwo koko urumva hari umuntu wankunda aramutse amenye amateka yanjye??
Muganga: yoooo! cyane rwose kandi akagukunda kurenza uko wowe ubitekereza.
Njyewe: hm! gute ubwo?
Muganga: ariko se Linda utambeshye koko wowe ntabwo ukunda Henry?
Njye: yewe, sinakwirariraho nanjye Henry ndamukunda gusa……..
Muganga: gusa iki Linda??
Njye:: muga, simpamya ko Henry ankunda kuko sinkiri uwo gukundwa n’umusore mwiza nka Henry.
Muganga:: wigir’ikibazo Linda, Henry ndabizi aragukunda kandi agukunda akuzi neza ninayo mpamvu yiteguye gufasha kuva mubwigunge. Ahubwo Linda ndakwinginze nawe mufashe umuruhure umutima kuko ari n’imiti tumuha nukubura uko tubigenza kuko ntacyo yamufasha kandi ngira ngo nawe urabibona ko aho gukira arushaho kuremba.
Njye:: none ubwo njye namufasha ute?
Muganga:: Linda bwira Henry ko nawe umukunda ndabizi ntazatinda gukira.
Njye:: muga, reka nere guhubuka nza banze mbitekerezeho neza.
Muganga:: oya witwara igihe kandi ntanundi wenda kugisha inama.
Njye: ntamuntu ngisha inama byo gusa numvaga ari ngombwa.
Muganga: ok ngiye kumutegurira imiti nawe usigare ubitekerezaho ndagaruka mukanya tujyane aho ari umuhe igisubizo. Sibyo?
Njye: Sawa ntakibazo.
Tugarutse kuri Mandela yageze Tanzania ategereza ko Linda yazamuhamagara araheba. yibajije icyatumye atamuhamagara kandi yaramusigiye amafaranga menshi yo kuguramo phone ariko akaba ataramuhamagara. ubwo yari agarutse mu Rwanda rero yageze hahandi yahuriye na Linda maze aca muri yanzira Linda yari yamweretse umugeza iwabo maze ageze kumazu atangira kubaza niba baba bazi umuntu witwa Linda gusa bamubwira ko bamuzi ariko bimutse nyuma y’uburwayi bukomeye bwa Linda na mama we, ko bimukiye hafi y’ibitaro. Mandela yahise azunguza umutwe bigaragare ko yari ababaye ahita asubira inyuma yiha guhunda yo kuzajya kumushakisha.
Tugarutse kubitaro rero muganga yarangije guha Henry imiti baranaganira gusa amubwira ko amufitiye surprise idasanzwe mukanya. Henry we wabonaga ko ntacyo bimubwiye asa nutanabyumvise.
Muganga yahise abwira Henry ati: ahubwo b’unteregereje ndaje gato. Yahise asohoka aza kundeba asanga ndicaye mfashe agafoto ka Henry muntoki nari narakuye hafi yaho arara ubwo nari ngiye kuhakora isuku. sinamenye igihe yaziye nisamye yambonye maze ndamwaragurika ahita ambwira ati: ndabizi ko igusubizo ari yego.
Ahubwo tugende ubimubwiregusayb aradutegereje. Numvise ngize ubwoba gusa ndavuga nti ntakibazo tugende. Ntibyatinze twahise tuhagera gusa nkajya numva ntari bushobore kubivuga nkurikije uko narimeze. numvaga nshobora no kubivuga akambwira ko nawe yabivuyemo gusa amaherezo y’inzira yari munzu. muganga yatangiye kuganiriza Henry amubaza uko yumva ameze Henry nawe akamusubiza bimwe nabimwe ibindi akamureka ariko akajya asubiza anyitegereza cyane.
byagez’aho muganga arambwira ati: Linda wowe ntacyo watubwira?
Njye:: (mu dusoni twinshi) ati: njyewe se? ibyo nababwira byo nibyinshi mubinyemereye. Henry yahise asubiza vuba vuba ati: turakwemereye rwose tubwire.
Njye : murakoze. Nahise mfukama hasi ndarira mbwira Henry ati: Henry ndakwinginze umbabarire kuba naragiye nkubabaza nkanakwirengagiza ndetse nkanagukomeretsa bikomeye gusa umbabarire nanjye ntiyari njye.
Henry wagaragaraga ko ntaningufu afite cyane ko twavuganaga aryamye, yashatse kweguka bwambere biranga muganga aramufasha aramuhagurutsa. yahise amfata akaboko kuko nari mfukamye iruhande rw’igitanda cye arambwira ngo nimanze mpaguruke. ndangije yarambwiye ati: Linda humura ntugire ikibazo, njye ntakosa nkubonaho uretse ko ari igihe cyari kitaragera. Kandi nkuko nabikubwiye ndagunda kandi ntibintera isoni kuba ngukunda rwose.
Njye:: (amarira y’ibyishimo yantembye mu maso) ndamubwira nti: Henry tuza umutima nanjye ndagukunda kandi mbikubwiye bimvuye ku mutima ❤ kandi nubyemera sinzaguhemukira.
Ibyishimo byari byose ku mpande zose gusa Henry we byar ‘ibindi bindi muganga nawe yishimye afata amafoto n’amashusho (video) maze bagiye kumva bumva umuntu ahise…………………. Watch out next
Mbega byiza weeee!
® ayiwee! Uwo ninde ugiye kubabihiriza?


text:
Kayonza: Abakuru b’imidugudu barasabwa gushyira abaturage mu byiciro uko bikwiye
Abayobozi b’imidugudu igize akarere ka Kayonza barasabwa gushyira abaturage mu byiciro uko bikwiye kugira ngo hagaragare ishusho nyayo y’uko abaturage bazafashwa muri gahunda y’ubudehe. Mu More...
Nyagatare: Intumwa z’Intara ziri mu isuzuma ry’imihigo ritegura isuzuma ryo ku rwego rw’igihugu
Kuri uyu wa mbere no ku wa kabiri tariki 21-22 Gicurasi 2012, intumwa z’Intara y’Uburasirazuba zigenzura aho uturere tugize iyi ntara tugeze mu kwesa imihigo twahize, ziri mu Karere ka Nyagatare More...
Gisagara: Umunsi w’umuganda ni n’umunsi nyunguranabitekerezo
Minisitiri w’umutekano Bwana Mussa Fazil HARERIMANA yibukije abatuye umurenge wa Ndora akarere ka Gisagara ko umunsi w’umuganda atari uwo ibikorwa by’amaboko gusa ko ahubwo ari n’umunsi More...
Gicmbi- Umuyobozi w’Akarere yifatanyije n’abaturage mu muganda wo kurwanya isuri
Nyangezi Bonane hagati y’abaturage mu gikorwa cy’umuganda (urimo guseka cyane) Abaturage bo mu murenge wa Cyumba mu Karere ka Gicumbi kuri uyu wa 15/5/2012 nibwo bifatanyije n’umuyobozi w’akarere More...
Gisagara: Ibigo by’amashuri birasabwa kujya byishakishiriza amafaranga aho gutegereza inkunga za leta
Ibigo by’amashuri bikorera mu karere ka Gisagara birasabwa kugerageza gushaka icyajya kibyinjiriza amafaranga agomba kubifasha gukora ntibitegereze gusa inkunga ya Leta. Rimwe mu mashuri akorera mu karere More...
Nyanza: Abakuru b’imidugudu batatu bahagaritswe ku mirirmo bazira kutita ku irondo
Abakuru b’imidugudu ya Kabusheja, Rugarama na Ndago mu murenge wa Ntyazo mu mu karere ka Nyanza bahagaritswe ku mirimo bazira kutita ku mikorere y’amarondo. Umunyamabanga Nshingwabikorwa w’umurenge More...
Rwanda | Rusizi: ONATRACOM yemeje ko ubwato bwahawe abanyenkombo bwujuje ibyangombwa byo gutwara abantu
Kuri uyu wa mbere tariki ya 05 Werurwe 2012 ikigo cy’igihugu gishinzwe gutwara abantu ONATRACOM kimaze gusuzuma uko ubwato bwahawe abaturiye ikirwa cya Nkombo bumeze mu buryo bwa tekiniki cyemeje ko ubwo More...
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...
Rwanda : Abanyeshuri bishyiriyeho ingamba zo kurwanya ingengabitekerezo ya Jenoside
Abanyeshuri bagize Club Never Again muri Collège Baptiste mu karere ka Rubavu biyemeje gukora ibikorwa bitandukanye bigamije guca ingengabitekerezo mu banyeshuri n’urubyiruko rw’u Rwanda muri rusange. Bimwe More...
Nyamasheke: Leta ifasha umuntu ngo nawe azashobore kwifasha mu minsi izaza.
Mu gikorwa cyo guha abana bafashwa na global fund ibikoresho by’ishuri, Umuyobozi w’akarere ka nyamasheke wungiririje ushinzwe imibereho myiza y’abaturage, Gatete Catherine, tariki ya 31 mutarama, More...


text:
Amakuru dukesha ubushakashatsi bwakozwe n’ikigo cy’abongereza cyita ku bijyanye n’imiti, avuga ko mu bishishwa by’indimu ubwabyo huzuyemo potasiyumu izwiho kuringaniza umuvuduko w’amaraso, vitamine C, calcium n’izindi ntungamubiri zifite ubushobozi bwo kurwanya uburozi ubwo aribwo bwose bwinjiye mu mubiri w’umuntu
Ese ibishishwa by’indimu bifite akahe kamaro ku mubiri w’umuntu?
Nkuko twabivuze haruguru, ibishishwa by’indimu bifite ubushobozi bwo gusohora uburozi mu mubiri w’umuntu bitewe n’ibinyabutabire byiganjemo
Bitewe na PolyMethoxylated Flavones ziba mu bishishwa by’indimu, zituma habaho ubwirinzi bw’indwara ya diabete ndetse bikanatuma umusemburo wa insulin ukora neza mu mubiri w’umuntu
Kubera ibinyabutabire twabonye byigaje mu bishishwa by’indimu, ngo bifite ubushobozi buhanitse bwo kugabanya cholesterole mbi mu mubiri mu gihe wihaye gahunda yo kubirya ku mafunguro yawe ya buri munsi
Ibishishwa by’indimu ngo byoroshya munda, bikarinda ikirungurira ndetse no kuzamuka kwa aside yo mu gifu bigatuma bya byuka byose biva mu mara bisohokamo neza umuntu agasigara yumva aguwe neza kubera kurya ibishishwa by’indimu gusa
Ibishishwa by’indimu kandi ngo bishobora kuvamo amavuta azwiho kurwanya virus na za bacteri zitandukanye mu mubiri w’umuntu
Src: www.thankyourbody.com


text:
Abakunda izi nyama bavuga ko batiyumvisha uburyo utubari twinshi ducuruza inyama z’ingurube nyamara nta bagiro ryazo bazi mu mujyi wa Kigali.
Abaganiriye na IGIHE bavuga ko ubuyobozi bwari bukwiye gushakisha uko bwubaka ibagiro ry’ingurube kubera ko hari bamwe mu bacuruzi bazo basigaye bajya kuzibagira mu bihuru bitewe no kwanga gukora ingendo ndende bajya kuzibagisha mu Ntara y’Amajyaruguru ahaherereye amabagiro yazo.
Mutuyimana Emmanuel utuye ku Kimisagara mu Karere ka Nyarugenge wemeza ari umukunzi w’akabenzi yagize ati “ Nkunda akabenzi cyane kandi ubyumve ko ngakunda cyane ku buryo mpora nibaza impamvu nta bagiro ryako riba i Kigali mu gihe nta kabari na kamwe ushobora kutagasangamo.”
Uwitwa Muhire Damascène utuye mu Murenge wa Gitega yagize ati “ Njye nibaza niba koko ubuyobozi butajya bubona ko kuba nta bagiro ry’akabenzi riri i Kigali ari ikibazo kandi utubari tutazicuruza ari mbarwa.”
Icyo Umujyi wa Kigali ubivugaho
Umuyobozi ushinzwe Ubworozi mu Mujyi wa Kigali, Mpayimana Pascal nawe yemeza ko ubuyobozi bw’Umujyi wa Kigali buhangayikishijwe n’iki kibazo.
Yagize ati “Ni byo icyo kibazo turakizi ariko ubu ingurube zinjira mu Mujyi zituruka ku mabagiro abiri arimo iryo kuri Base mu Karere ka Rulindo n’i Byumba kandi izo zose ziba zapimwe kuko dufite ba veterineri ku rwego rw’umurenge bafite inshingano zo gukurikirana ko zapimwe.”
Yongeyeho ko iyo bimenyekanye ko hari inyama z’ingurube zinjiye zitapimwe zitwikwa ariko anagaragaza ko na bo bahangayikishijwe n’uko nta bagiro ry’ingurube riba i Kigali ngo kuko wenda bishoboka ko hari n’abaca mu rihumye bakazizana nijoro.
Mpayimana yongeyeho ko abakunzi b’akabenzi bashonje bahishiwe kuko umushinga wo kubaka ibagiro ry’ingurube mu Mujyi wa Kigali bamaze kuwutanga ku babishinzwe kugira ngo bawigeho.


text:
Umwana wambara ubusa, ubitse ifoto ye ukazayimwereka nyuma yazagira ipfunwe
Abenshi muri abo bakobwa bambaye ubusa usanga bafite inzozi zidasanzwe
Uramutse ufashe abana nk’aba bambara ubusa, banywa itabi ukabashyira mu gisirikari ntacyo uba ufite
Abarwaniye igihugu iyo baza kuba bameze nk’aba ntacyo baba baragezeho
Abana nk’aba birirwa bambaye ubusa, bazakubwira ko ari uburenganzira bwabo
Edourd Bamporiki avuga ko ikibazo cy’urubyiruko muri iki gihe rwirirwa mu bitaramo cyangwa mu tubari rwambaye ubusa runywa itabi, ari igihombo ku gihugu.
Umunsi ku wundi iyo witabiriye ibitaramo, utubyiniro n’ahandi hahurirwa n’abantu batandukanye, uzasanganirwa n’urubyiruko cyane cyane urw’abakobwa baba bambaye amacipo magufi cyane, ndetse bamwe badatinya gutumura itabi.
Uretse aba, ikinyamakuru Izuba Rirashe giherutse gukora inkuru igaragaza bamwe mu bahungu n’abakobwa batoroka iwabo mu masaha y’ijoro bakajya kurara mu tubyiniro, mu tubari no mu mahoteli, ababyeyi ntibarabukwe.
Umwe muri aba bana b’abakobwa yagize ati ““Ndabyuka mu gicuku nko mu ma saa saba z’ijoro ngasohoka nk’ugiye hanze, nyuma y’umwanya muto murumuna wanjye akaza agakinga kuko tuba twabyumvikanye, icyo gihe ababyeyi bakeka ko ari njye uvuye hanze ntibashobora gutahura ko nagiye”.
Hari kandi abavuga ko babeshya ababyeyi babo ko bagiye mu masabukuru ya bagenzi babo, rimwe na rimwe bagaha amafaranga abarinda iwabo (abasekirite) ngo bababikire ibanga.
Umwe mu babyeyi uherutse kuganira n’iki kinyamakuru, avuga ko atangazwa n’uburyo bamwe mu bakobwa basigaye bambara.
Uyu mubyeyi uturuka mu karere ka Gatsibo, agira ati “Naje i Kigali nje mu birori by’aho umwana wanjye yari arangije Kaminuza, natunguwe no kubona uko bamwe mu bakobwa biganjemo n’abarangije Kaminuza bari bambaye, wabonaga bambaye ubusa”.
Mu kiganiro kirambuye Edourd Bamporiki, umuyobozi w’Itorero ry’Igihugu yahaye iki kinyamakuru, yavuze ko igitangaje abenshi muri uru rubyiruko bazakubwira ko kwambara ubusa ari uburenganzira bwabo, gusa ngo igihugu kigomba kubona ko iki ari ikibazo kigomba guhagurukirwa.
Nk’Umuyobozi mushya w’Itorero ry’Igihugu, ubona gute urubyiruko rw’uyu munsi?
Bamporiki: “Mu by’ukuri iyo urebye uyu munsi ukabona abana basohokeye ahantu hatandukanye, ubona abenshi banyweye ibitabi, biyambitse ubusa, iyo ugira ijisho rireba gusa ushobora kubona ko nta kibazo, ariko iyo ufashe uriya mwana w’imyaka 18 cyangwa 20 unywa ibitabi uyu munsi, ukamushyira mu myaka 35 cyangwa 40 iri imbere, mu gihe azaba abyariye ndetse yonkereza u Rwanda, ubona ko bitazakunda. Ni ukuvuga ngo uwo azaba ari umuntu udafite agaciro ko kubyarira u Rwanda, azaba adafite agaciro ko kurerera u Rwanda.”
“Mu kureba kure no mukureba u Rwanda ruzaza, uhita wibaza ubundi aha tugeze uyu munsi tuhagejejwe n’iki? Ese nk’ubu dufashe urugero rw’ababyeyi babaye mu Nkotanyi, abakobwa n’abasore bari barimo iyo baza kubona uburyo bidagadura, bakanywa biriya bitabi, bakanywa biriya biyoga, bakiyandarika, instinzi turiho n’ibyo tumaze kugeraho, ibyo tugezeho twajyaga kubigeraho? Igisubizo ni oya, Ni oya kuko ntibyakunda, ni ukuvuga ngo njye nawe ntabwo twagombye kuba turi abantu bahugiye mu bintu, twagombye kuba tuvuga tuti ni gute turi burinde ibyo ababyeyi bacu bagezeho ariko tugamije no ku byagura.”
“Iyo urebye abenshi mu rubyiruko dufite ni babandi bavuga ngo reka twiyangize kandi turye ibyo ababyeyi bacu bavunikiye, mu by’ukuri nta mwana wanyweye itabi, cyangwa wanyweye biriya biyoga wagira undi musaruro usibye kwiyandarika, ni babandi usanga iyo ari umukobwa ava muri ako kabari ajya mu bagabo, yaba ari umuhungu akaba ari umuntu wiyandarika utazagira undi musaruro, uyu ni umuntu mudashobora kuganira ngo usange hari undi mushinga afite uzamwungura, ukanungura igihugu. Iyo abantu babirebeye hafi uyu munsi, ubona wa muntu nk’umukobwa mwiza ndetse ufite n’ikimero cyiza, ariko ejo azaba ari ku muhanda ari ikibazo ku gihugu.”
“Mu by’ukuri yaba twe cyangwa Minisiteri y’umuco, dukwiye kureba ibitaramo byo mu Rwanda tukareba ngo bigenda bite? Kuko iyo ufashe umuntu ukavuga ngo afite abamukurikira benshi ariko wareba ibikorwa bye bya buri munsi ugasanga ni urukozasoni, abamukurikira bose bagira ngo nibyo bigezweho cyangwa nibyo byiza, aho niho hari impungenge.”
Ubwo uvuze gutyo, abantu ntibavuga ko utamenyereye ibyo mu Mujyi?
Bamporiki: Oya, nkanjye ntawavuga ngo naturutse mu giturage, yego navukiye Cyangugu ariko maze kugenda ibihugu 56, natangiye kugenda ndi mutoya, ndacyari mutoya, ariko reka nkubwire uzarebe abantu ku isi hose batagira aho baba, ni babantu bafashe imbaraga zabo bakiri bato, bakazangiriza biyandarika, ugasanga umwana afashe amafaranga se yavunikiye akayanywera, akazagera ahantu atagishoboye kwigenzura akajya ku muhanda, Nta muntu numwe uzakubwira ko yakoze uburaya agahinduka umukire, cyangwa umuntu wiyandaritse agakora ubusinzi agahinduka umukire.”
“Iyo umuntu abikora ashobora no ku gutuka, ashobora no kuvuga ko ari uburenganzira bwe ariko muri bwa bumwe bw’abanyarwanda nakubwiraga, ni ukuvuga ngo uriya mugore niwe wari kuzabyarira u Rwanda, niwe wari kuzabyara intiti, ariko ntabwo azazibyara kuko ntazabona umwanya.”
Abo bana uvuga biyandarika bafite ababyeyi, ubwo abo babyeyi bo bafite umuco?
Bamporiki: Ndemera amateka yacu, uko twakuze n’aho twakuriye, gusa n’ibikomere byacu bishobora kubyara ikibazo nk’iki kuko hari aho umuntu abura uburere, cyangwa ibyo akora nawe akaba yarabyigiye iwabo, ariko nk’ubu minisiteri iramutse ivuze iti abantu bambaye ku buryo bibangamira abandi ntibajya mu bitaramo, biriya byacika.
Ubusanzwe tumenyereye ko nta bantu banywera itabi mu ruhame, ibi bya Shisha, ubu hagize amahame atangazwa ko ibi ari ikizira, mu by’ukuri uba urengeye umuryango, ibi ndabivuga kuko hashobora kuba hari umuryango ufite umwana wawunaniye akiri na muto, hari kandi n’ abana baba barize ariko ababyeyi batarize, ugasanga iyo uwo mwana ahembwe umushahara wa mbere, ahise ajya hejuru y’umuryango wose, aho rero niho inshingano za leta ziba zikwiye kuzira zivuga ziti ariko se ibi turabirebera gusa?”
“Urasanga umwana ageze muri Kaminuza ahise ajya mu biyobyabwenge, ahise ajya I wawa, hari ingamba abantu bashobora gushyiraho, niba umuntu aniyandarika agomba kwiyandarikira iwe, niba umuntu anywa ibyo bitabi abinywere iwe, ariko iyo bigeze mu ruhame tugomba kurinda abantu bacu kuko hari umuntu ushobora kuzacika mu bitaramo kubera imyitwarire y’abantu bajya mu bitaramo.”
Urashaka kuvuga ko abantu bambara ubusa bakwiye kwamaganwa?
Bamporiki: Yego, buriya reka nguhe urugero. Fata umwana umwe mu bo wabonye bambaye ubusa ubike ifoto ye, buriya hari ikibazo gikomeye cy’uko abana bagira inzozi ariko ntibazirinde, buriya bariya bana ubaganirije hari abakubwira ko bazaba abaminisitiri, abadepite, n’abandi. Fata ifoto y’uriya mwana uyibike uyirindirize gusohora ku nzozi ze, uzamugaragaze ari minisitiri cyangwa undi muyobozi, uzabona bitagendanye.”
“Buriya ikosa rikomeye dufite ni uko usanga turebera ibintu mu gihe cyacu, kuvuga ngo ndabireba none, ariko umwana yirirwa yanyweye ibitabi, atazi kwiyambika, ubwo uwo muntu uramugira meya w’Umujyi iyo foto nuyibika ukayigaragaza icyo gihe uzasanga bihura? Ni ukuvuga ngo dukwiye kugira abana barinda inzozi zabo, niba batazi kuzirinda minisiteri zitandukanye zibafashe kuzirinda kuko aba bana bashobora kwangirikira muri ibi bintu by’ikoranabuhanga.”
“Wafata bariya bana ukabashyira mu gisirikari cyangwa mu gipolisi, ukavuga ngo ufite ingabo? Ingabo yanyweye itabi, yanyweye urumogi yarwanira igihugu ikacyitangira? Ntabwo byashoboka.”
Hari abo muganira bakakubwira ko ababyeyi babo bambaraga ubusa, ko n’ubu nta kibazo, siko wowe ubibona?
Bamporiki: Oya ntabwo aribyo, ababyeyi bacu bambaraga ubusa kuko nibwo buzima bari barimo, nta tangazamakuru ryari rihari, nta wabafotoraga, ubuzima bw’abantu kwambara ubusa bwararangiye, iyo ubuzima bwo kwambara burangiye ugasubira mu bwo kwambara ubusa, uba wica umuco, umuco hari ibyo utemera, uratira ariko hari ibintu udatira, nta munyarwanda wigeze wambara ubusa imyenda yaraje.”
“Ababyeyi barwanye kuva kera bashaka kwiyambika, kuva ngo urashaka gusubira mu kwambara ubusa kuko abakurambere bacu bari babwambaye, ni igitutsi kuko barwanye intambara yo kuva mu kwabara ubusa.”
Bamporiki avuga ko Mu Rwanda inzego zikwiye gufasha muri iki kibazo, ariko ngo by’umwihariko Itorero ry’Igihugu rigiye gushyira hanze indangagaciro, ku buryo byanze bikunze ubwomanzi no kwiyandarika nabyo bitari mu ndangagaciro z’Abanyarwanda.
Avuga ko bazakomeza kwinginga ko Umunyarwanda wumva ko ari mu cyiciro cy’abazabyarira u Rwanda, akwiye kugira ibintu yitandukanya nabyo.


text:
ESE BYARAREMWE?
Igikeri kibyara mu buryo bwihariye
HARI ubwoko bw’ibikeri byo muri Ositaraliya abantu batekereza ko byazimangatanye kuva mu wa 2002. Ibyo bikeri byabyaraga mu buryo budasanzwe. Igikeri cy’ikigore cyamiraga amagi, maze kikayararirira mu gifu kugeza igihe yituragiye nyuma y’ibyumweru bigera hafi kuri bitandatu. Nyuma yaho ibyana byacyo byasohokeraga mu kanwa bimaze gukura.
Kugira ngo igifu cyacyo kidakomeza gukora kigasya ayo magi, byabaga ngombwa ko kireka kurya no kuvubura aside. Ibintu byo mu rwego rwa shimi byavuburwaga n’amagi n’ibyana byayavuyemo, ni byo byatumaga iyo aside idakomeza kuvuburwa.
Icyo gikeri cy’ikigore cyashoboraga guturaga ibyana bigera kuri 24. Ibyana bikivuka byose hamwe byabaga bifite uburemere bungana na 40 ku ijana by’uburemere bwose bw’icyo gikeri. Ugereranyije, ni nk’uko umugore ufite ibiro 68 yatwita, mu nda ye hakaba harimo abana 24, buri mwana apima ikiro kimwe n’amagarama 800! Ibyo byana byatumaga igifu cy’icyo gikeri cyaguka, kigatuga ibihaha kugeza igihe byifungiye, maze kigasigara gihumekera mu ruhu.
Ubusanzwe ibyana by’icyo gikeri byasohokaga mu gifu mu gihe cy’iminsi runaka, hakurikijwe uko byagendaga bivuka. Ariko iyo icyo gikeri cyabaga kigize icyo cyikanga, cyabibyariraga icyarimwe, kigahita kibiruka byose. Abashakashatsi bigeze kubona igikeri kiruka ibyana bitandatu, kibijugunya mu kirere nko muri metero imwe.
Urwungano rw’iyororoka rw’icyo gikeri ruramutse rwarabayeho biturutse ku bwihindurize nk’uko bamwe babivuga, byaba byarasabye icyo gikeri kugira ihinduka rikomeye mu miterere y’umubiri wacyo no mu myitwarire yacyo, kandi ibyo byombi bikabera icyarimwe. Michael J. Tyler, umuhanga mu bya siyansi wemera ubwihindurize yagize ati “urwungano rw’iyororoka rw’icyo gikeri ntirushobora guhinduka buhoro buhoro. Kugira ngo gishobore kubyara, ni uko ibice byose bigize urwo rwungano bikorana, hagira ikibura byose bikazamba.” Tyler yavuze ko “ikintu cyonyine cyatuma ibyo bishoboka, ari uko ibice bigize urwo rwungano byaberaho rimwe kandi ibyo bikabaho mu buryo bwagutse.” Hari abavuga ko ibyo byari gushoboka ari uko gusa icyo gikeri kiremwe. *
Ubitekerezaho iki? Ese urwungano rw’iyororoka rw’icyo gikeri rwabayeho binyuze ku bwihindurize? Cyangwa rwararemwe?
^ par. 7 Mu gitabo Charles Darwin yanditse, yaravuze ati “kugira ngo ikinyabuzima kigire ubushobozi bwo kwihanganira imimerere y’aho kiba, cyifashisha ihinduka ryoroheje ariko ribaho mu byiciro bikurikirana. Nticyagira ubwo bushobozi mu gihe hari icyiciro . . . cyasimbutswe.”


text:
Isomo ryo mu gitabo cy’Umuhanuzi Izayi (Iz 11, 1-10)
Dore ibyo Uhoraho Imana avuze : 1Umumero uzashibuka ku gishyitsi cya Yese, inkomoko ye izamuke ku muzi wacyo. 2Umwuka w’Uhoraho uzamwururukiraho, umwuka w’ubuhanga n’ubushishozi, umwuka w’ubujyanama n’uw’ubudacogora, umwuka w’ubumenyi n’uw’ukubaha Uhoraho, 3kandi unamutoze gutinya Uhoraho. Ntazaca imanza akurikije igihagararo, cyangwa ngo azikemure akurikije amabwire. 4Intamenyekana azazicira imanza zitabera, azarenganure abakene bo mu gihugu. Umugome azamukubitisha inkoni y’ijambo rye, umwuka wo mu munwa we awicishe umugiranabi. 5Azakindikirisha ubutabera nk’umukandara, akenyeze ubudahemuka nk’umweko.
ZABURI (Zab 72 (71),1-2,7-8,12-13,17)
Inyik/ Ubutabera bugiye gusagamba, n’amahoro asesure.
Mana, umwami umwegurire ubucamanza bwawe,
uwo mwana w’umwami, umutoze ubutabera bwawe;
acire umuryango wawe imanza ziboneye,
kandi arengere n’ingorwa zawe.
Mu gihe cye, ubutabera buzasagamba,
n’amahoro asesure mu mezi atabarika.
Azategeka kuva ku nyanja kugera ku yindi,
avane ku Ruzi ageze ku mipaka y’isi.
Azarokora ingorwa zitakamba,
n’indushyi zitagira kirengera.
Azagirira ibambe ingorwa n’utishoboye,
aramire ubuzima bwabo.
Izina rye rizavugwa ubuziraherezo,
ubwamamare bwe bumare igihe nk’izuba !
Imiryango yose y’isi izamuherwemo umugisha,
amahanga yose amwite umunyahirwe !
IBANGONDIRIMBO RIBANZIRIZA IVANJILI
Alleluya Alleluya.
Dore Nyagasani Umwami wacu araje n’imbaraga nyinshi,
kugira ngo amurikire amaso y’abagaragu be.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 10,21-24)
Muri icyo gihe, 21Yezu ahimbazwa na Roho Mutagatifu maze aravuga ati « Dawe, Mutegetsi w’ijuru n’isi, ngushimiye ko ibyo wabihishe abanyabwenge n’abahanga, ukabihishurira abaciye , bugufi. Koko Dawe, ni ko wabyishakiye. 22Byose nabyeguriwe na Data, kandi nta we uzi Mwana uwo ari we keretse Data, nta nuzi Data uwo ari we keretse Mwana, n’uwo Mwana ashatse kubihishurira. » 23Hanyurna ahindukirira abigishwa be, ababwirira ukwabo ati « Hahirwa amaso abona ibyo muruzi! 24Ndababwira ukuri : abahanuzi benshi n’abami benshi bifuje kubona ibyo muruzi ntibabibona, no kumva ibyo mwurnva ntibabyumva. »


text:
Mu rukundo ntiharimo ubwoba, ahubwo urukundo rutunganijwe rwose rumara ubwoba, kuko ubwoba buzana igihano kandi ufite ubwoba ntiyari yashyikira urukundo rutunganijwe rwose. 1 Yohana 4:18
Usomye icyo cyanditswe nkuko kiri muri rwandiko rwa mbere rwa Yohana ibice bine, ku murongo wa 18, harerekana ko urukundo rufite uruhare rukomeye mu gutsinda umwuka w’ubwoba.
Umwuka w’ubwoba ni kimwe mu bintu bituma abantu badatera intambwe bajya mbere ndetse rimwe na rimwe ntibabashe kubona ibyiza Imana ibategurira cyangwa yabageneye.
Umwuka utera ubwoba ubuza umuntu gukura no kugera aho Imana ishaka ko agera ku buryo iyo umuntu atabashije kuwutsinda bigira ingaruka no mu buzima bwe busanzwe, ugasanga umuntu abayeho ubuzima atari akwiriye kubamo.
Inkuru nziza dufite ni uko tutagomba kubaho mu bwoba ahubwo tugomba kuba mu buzima bw’ubutsinzi kuko Yesu Kristo yaradutsindishirije. Ibyanditswe bitugaragariza ko umwuka w’ubwoba utava ku Mana ahubwo ko twebwe abizeye Yesu Kristo twahawe umwuka w’imbaraga, urukundo no kwirinda(2 Timoteyo 1:7)
Umwuka w’ubwoba rero usanga ari wo umwanzi Satani akoresha kugira ngo aduce intege, atubuze gukomeza tujya imbere aho Imana ishaka tuba yaba mu kwizera, kuyikorera ndetse no mu buzima itugenera. Ibanga ryo kunesha ububata bw’ubwoba, ni ukwirebera mu ndorerwamo y’ijambo ry’Imana kugira ukuri kubashe kuba muri twe. Ibyo bizadufasha kugira urukundo rutunganye arirwo ntwaro ikomeye yo kunesha ubu bwoba.
Iyo rero wamaze kwinjirwamo n’umwuka w’imbaraga, ukuri, urukundo no kwirinda, nta kintu na kimwe gishobora kugusubiza inyuma ahubwo usigara uri umutsinzi kuko ibyagutwazaga igitugu byose biba bisigaye biri munsi y’ubutware bwawe.
Wari wararembejwe n’umwuka w’ubwoba? Iyu munsi wakire urukundo rutunganye ruva ku Mna ruragushoboza kunesha uwo mwuka. Komeza gushaka icyo ijambo ry’Imana rivuga kubiri kugutera ubwoba, usome ijambo ryayo kandi uritekerezeho, uryatuze akanwa kawe kandi uryibikire mu mutima wawe.
Ibyo bizatuma ukuri n’urukundo biba muri wowe bizagushoboza no kuba mu Mwuka wo kwirinda. Komera kandi ushikame mu mwami Yesu bizaguha amahoro n’umunezero kandi ntiwemerere umwuka w’ubwoba ko uba muri wowe kuko utavuye ku Mana ahubwo ari igikoresho cya Satani mu kugusubiza inyuma no kukubuza umugisha wawe ubonekera muri Kristo Yesu.


text:
Kuba hari imyumvire itandukanye ku kuba urubyiruko (abasore n’abakobwa bakwiye ) kugira inshuti badahuje ibitsina (copinage), Pastor Viva avuga ko ubu bucuti kubaho kwabwo nta kibazo, ariko ko bushobora kugira ingaruka ebyiri zitandukanye, bitewe n’uko umuntu ya bwitwayemo.
Mu kiganiro yagiranye na UBUGINGO.COM yagize ati: “Copinage ishobora kugira inyungu nziza cyangwa mbi bitewe n’uko umuntu yayitwayemo. Hari ukuntu abantu bagira ubucuti (copinage) ugasanga umwe avuga ati’uriya ni umugore wanjye’ undi ati ‘uriya ni umugabo wanjye.’ Aha baba batangiye kwishyiramo ikintu cy’ubugabo n’ubugore. Icyo ni cyo kibi gituruka kuri copinage. Erega urya ukina ugahagiramo: Hari ukuntu ubwira umuntu utugambo twiza tw’urukundo (je t’aime, mon amour,…) ukazisanga umutima wawe wose waramwirundumuriyemo. Ni ho hakunda kuva ibikomere: umuntu yatandukana n’undi ugasanga abihiwe n’ubuzima kuko yari yaramwihaye wese.”
Iyo copinage itagenze neza itera kwigunga no kuzinukwa iby’urukundo.
Kuba copinage ishobora gukururira abayirimo kujya mu ngeso z’ubusambanyi kuko ahanini baba bakiri bato, batarabasha kugira ubushobozi bwo kwifatira ibyemezo biboneye, kandi n’ibyiyumviro byabo bibakururira mu busambanyi, Viva avuga ko ari ho baba bakeneye umujyanama kugira ngo bamenye uko bakwiye kwitwara. Kuri we icyo umwana aba akeneye cyane ni inama z’umukuriye kurenza kwihugikana na mucuti (copain) we.
“Aba bana baba bageze mu gihe kigoye: umusore aba afite utwanwa, aterura ibyuma ngo agire ibituza binini. Umukobwa aba apfunduye amabere,ashaka kugira amataye manini... aha rero ni ho bene uyu mwana aba akeneye umugira inama (mentor) aho kugira umusore w’incuti (copain) cyangwa umukobwa w’incuti (copine). Uwo muntu akwiye kuba ari umuruta akamuyobora uko akwiriye kunyura muri ubwo buzima.”
Nk’uko Pasitori Viva Abivuga ngo copinage ntabwo igira ingaruka mbi gusa, kuko hari naho iba ifite umumaro. “Ushobora gukundana n’umuntu kubera ko mwigana, kuko wenda ushaka ko muzajya mufashanya mu masomo musobanurirana kandi bikarangira neza.
Njye nigeze kugira umukobwa w’incuti yanjye niga mu wa gatatu w’ayisumbuye, ariko ntibyari bya bindi byo gukururana ( bya chéri,chouchou). Nabonaga atsindwa kandi mu ishuri asubiza neza, nkumva mugiriye impuhwe; mwegera ngira ngo mufashe kandi byaramufashije aratsinda, nta kindi cyari kihishe inyuma y’umubano wacu. N’ubu iyo duhuye aravuga ati ‘Ni wowe wamfashije’. Ntabwo twagiranye ubucuti bwo kujya mu byaha: bumwe bwo kwitana umugabo cyangwa umugore. Ariko ndahamya ko atari buri wese washobora kugira bene uwo mubano.”
Kuba hari ababyeyi barakarira abana babo bitewe no kugira inshuti badahuje ibitsina, Pasitori Viva avuga ko ari ukwibeshya cyane kuko byanze bikunze abantu bahura. Icyiza kuri we ni ukugira abana inama yuko bitwara muri copinage.
“Kuvuga ngo igitsinagore cyangwa igitsinagabo kijye kigendera kure ikindi, byaba ari ivangura rishingiye ku gitsina. Erega uko abantu bateye, Imana yaturemanye igirangingo zituma umuntu akenera undi. Hari ikigo nizeho kitemeraga ubucuti hagati y’abahungu n’abakobwa (copinage), ariko yarangaga ikabaho. Abana batwaraga inda kenshi. Ubuyobozi bwaje guhindura ahubwo bukabagira inama z’uko umuntu yitwara muri copinage, kandi byatanze umusaruro. Umuti rero si ukubuza abahungu kwegera abakobwa cyangwa abakabwa kuvugisha abahungu, ahubwo ni ukubigisha uko bakwiye kwitwara.”
Aha kandi akaba agira abasore n’ikumi bari muri iki kigero, kujya bamenyesha ababyeyi cyangwa abajyanama bizewe babo ko bafite inshuti kugira ngo bamenye aho umwana wabo ari.
“Abana nabagira inama yo kumenyesha ababyeyi babo inshuti zabo, kugira ngo babigishe. Nihanabaho gusurana, umubyeyi amenye aho umwana we ari, kandi baganirire ahantu hagaragara; kuko hari ibyaha cyangwa ibiganiro umuntu atagira ari ahantu hagaragara. Ikindi bakwiye kuzirikana ni uko ubucuti budakwiye kurenga imipaka ya gikristu.”
Pasitori Vincent de Paul Nsengimana (Viva) ni umushumba mu itorero rya Carmel Holy Temple riherereye ku Kicukiro.


text:
Ibibazo bishingiye kuri Bibiliya
Ese ubuzima ni ubu gusa?
Ese waba warigeze kwibaza niba ubuzima ari ubu gusa, aho umuntu akina, agakora akazi, agashaka, akabyara ubundi agasaza (Yobu 14:1, 2)? Bibiliya igaragaza ko n’abantu bari abanyabwenge cyane bibajije icyo kibazo.
Ese ubuzima bufite intego? Mbere yo gusubiza icyo kibazo, tugomba kubanza kumenya uko ubuzima bwabayeho. Abantu bamaze gusesengura uko ubwonko bwacu n’ibindi bice bigize umubiri wacu bihambaye, bageze ku mwanzuro w’uko Umuremyi w’umuhanga ari we waturemye (Soma muri Zaburi 139:14). Ubwo rero hari impamvu yatumye aturema. Nitumenya iyo mpamvu bizatuma twishimira ubuzima.
Kuki Imana yaremye abantu?
Imana yahaye umugisha umugabo n’umugore ba mbere maze ibaha inshingano ishishikaje. Yari ifite umugambi w’uko bari kuzura isi, bakayihindura paradizo kandi bakayibaho iteka.
Igihe bigomekaga ku butegetsi bw’Imana, bari barogoye umugambi wayo. Ariko ntiyigeze idutererana cyangwa ngo ihindure uwo mugambi. Bibiliya itwizeza ko Imana yagize icyo ikora kugira ngo irokore abayizera, kandi ko umugambi wayo wo guhindura isi paradizo uzasohora. Ni yo mpamvu Imana ishaka ko ubona ubuzima nk’uko ibubona (Soma muri Zaburi 37:29.) Bibiliya izagufasha kumenya icyo wakora kugira ngo uzabone ibyo Imana yasezeranyije.


text:
Frw2600
puwalo
ikibiringanya
inyanya
Puwavuro
Frw160
irimo ibirungo
Imboga
Frw1500
Ibitunguru
Frw700 FRw1000 Frw1200
choux fleur
Frw1200
ishu
I would just like to say a few words about murukali platform. I have found it very easy to use, very well designed. They are also easy to adapt. I too said ’WOW’ when I saw prices of your (...)Read more
Murukali muraho! twishimiye ubu buryo bwo guhahira kuri internet bituma tubasha kubona ibyo dukeneye tutavuye murugo cyane ko n’abana baba badukeneye. Imana Ibahe umugisha tuzajya tubahahira (...)Read more
Twabashimiraga ko muduha amata meza atari pirate. ubu umwana wanjye akura neza ntakirwaragurika. tuzajya tubahahira n’ibindi.Read more
Kuva mu myaka ya za 1930, abahanga mu buvuzi bagiye bagaragaza (...)Read more
karoti(carrot) ni ikimera kiribwa cyane cyane gishyirwa mu bwoko (...)Read more
Ibihumyo ni ibimera bigira amoko atandukanye ku buryo usanga (...)Read more


text:
Mu ibaruwa Pawulo yandikiye Abakolosayi, igice cya 1 kuva ku murongo wa 15, Pawulo asobanura Yesu mu buryo bwateje impaka kuva kera kugeza n'ubu. Bamwe bagiye bemeza ko kuva Bibiriya ivuga ko Yesu ari imfura mu byaremwe bisobanuye ko Yesu yaremwe, ngo kubera iyo mpamvu, ntiyahozeho (Not Eternal). Kubyemeza gutyo bihabanye n'ibindi byanditswe byera bihamya ko Yesu yahozeho ko kandi ari Imana (Ushobora gukanda hano ukareba igisubizo cy'ikibazo kigira kiti "Ese koko Yesu ni Imana?").
Reka dusuzume neza Iki cyanditswe cyagiye gikurura impaka.
Abakolosayi 1:15-21 "Ni na we [Yesu] shusho y'Imana itaboneka, ni we mfura mu byaremwe byose, kuko muri we arimo byose byaremewe, ari ibyo mu ijuru cyangwa mu isi, ibiboneka n'ibitaboneka, intebe z'ubwami n'ubwami bwose. Ni we wabiremye byose kandi rero ni na we byaremewe. Yabanjirije byose kandi byose bibeshwaho na we."
Iki cyanditswe gitangirana ijambo rikomeye: Yesu ni we shusho y'Imana itaboneka. Iri jambo rikwiye kumvikana neza, Imana itaboneka yiyeretse abantu mu ishusho igaragarira amaso y'abantu. Iyongiyo igaragara ni yo Yesu. Kuvuga ngo Yesu ni imfura mu byaremwe byose, ntibikwiye gufatwa mu buryo abantu dufata iri jambo "imfura" nk'umwana uvutse mbere. Oya. Yesu si ikiremwa ahubwo ni Umuremyi (Yohana 1:10). Mu bumenyi bwimbitse bwo gusobanura Bibiriya (Hermeneutics), ni iby'ingenzi cyane kumenya ko Bibiriya y'umwimerere itanditswe mu kinyarwanda, icyongereza cyangwa igifaransa. Isezerano rishya ryanditswe mu kigereki, uru rurimi rukaba rufite amagambo yagiye asobanuzwa andi mu zindi ndimi. Ni ngombwa kandi gusobanukirwa neza nyiri kwandika icyanditswe. Iri jambo dukoresha mu kinyarwanda "imfura", mu cyongereza tugakoresha "first-born", rifite umwimere waryo mu kigereki aho ryitwa "prototokos" (πpwtόtokoς), rikaba ridasobanura byanze bikunze umwana uvutse mbere, ahubwo risobanura "Umwana ufite uburenganzira bwa mbere" cyangwa "priority" . Mu burasirazuba bwo hagati aho uwanditse iki cyanditswe yabaga (Pawulo), imfura ntibyavugaga byanze bikunze umwana uvutse mbere. Oya. Ahubwo prototokos byavugaga umwana ufite uburenganzira bwa mbere, akaba ari na we muragwa. Muri make, washoboraga kuba umuragwa kandi utari imfura. Ingero ziruzuye muri Bibiriya. Salomon ntiyari imfura kwa se Dawidi, nyamara ni we warazwe ingoma.
Hari ikindi cyanditswe muri Bibiriya gikuraho impaka burundu ku byerekeye iri jambo imfura. Zaburi 89:28 "Kandi nzamuhindura imfura yanjye, asumbe abandi bami bo mu isi". Iki cyanditswe cyabwiwe Dawidi nk'uko bigaragara ku murongo wa 21. Aha naho, Bibiriya ikoresha rya jambo ry'ikigereki prototokos. Sobanukirwa neza: None se iri jambo "imfura" riramutse risobanura umwana uvutse mbere, Imana yari guhindura Dawidi umwana uvutse mbere ite, mu gihe tuzi ko Dawidi yari umuhererezi iwabo? igisobanuro kirahari, Imana ntiyabwiraga Dawidi ko izamuhindura umwana uvutse mbere kuko yari yararangije kuba umuhererezi, ahubwo Imana yabwiraga Dawidi ko izamuhindura umwana ufite ibanze (priority).
Iyo umuntu yifuza gusobanukirwa Bibiriya, ntashobora gufata icyanditswe kimwe ngo acyubakeho. Agomba kukigereranya n'ibindi byanditswe biri ahandi, akiga ijambo rikoreshwa, akiga uwavuze iri jambo (ese ni inde? Yari he? yabwiraga nde? kubera iki? hehe? ryari?.....).
Iki kibazo n'impaka z'urudaca zigiherekeza, zishingiye ku kutiga neza imikoreshereze y'iri jambo "imfura" mu kinyarwanda, "prototokos" mu kigereki. Niba uzi icyongereza, ndagushishikariza gukanda hano ukareba mu buryo bwimbitse igisobanuro n'imikoreshereze y'ijambo prototokos muri Bibiriya y'umwimerere y'ikigereki.
Iki cyanditswe rero, ntigisobanura ko Yesu yaremwe mbere, ahubwo gisobanura ko Yesu afite ibanze rya byose byose muri we. Muri we afite byose, ibifatika n'ibidafatika, ubutware bwose (Matayo 28:18). Yesu yaremye isi n'abantu bayiriho, kandi ni we wakijije isi n'abantu bayiriho. Yaremye byose biri mu isanzure.
Niba wifuza kwiga Bibiriya byimbitse, twaguha amasomo ku buntu. Kanda hano urebe amasomo dutanga ku buntu.
Imana ibagirire neza.


text:
Ibiganiro, indirimbo, ubuhamya n’amagambo yavuzwe mu muhango wo kwibuka wabereye i Nyanza ya Kicukiro, kuri uyu wa 11 Mata 2016 byaranzwe ahanini no kugaruka ku bugwari bw’Imiryango mpuzamahanga.
Abarokotse Jenoside bagaragaje uburyo ingabo z’Umuryango w’Abibumbye (MINUAR), zatereranye Abanyarwanda bari bahungiye ku ishuri rya ETO Kicukiro, mu 1994.
Selemani Ngirinshuri, umwe mu baharokokeye watanze ubuhamya yavuze ko n’iyo izi ngabo n’iyi miryango mpuzamahanga bose bahakana ubu bugwari, bo babyiboneye n’amaso yabo, kandi ko n’ubu bakibagaya.
Mu buhamya bwe yagize ati, “Kuri uyu musozi wa Nyanza twaje kwibukiraho, abaturage baho bose muri Kicukiro no mu nkengero zaho bari bahisemo guhungira muri ETO kuko bari bahizeye ubufasha; icya mbere hari abihaye Imana, icya kabiri hari hari ingabo za Minwari twari twizeyeho ubufasha ariko tugezemo ingabo za Minwari twese twarabibonye, ni amateka yacu, zafashe ibyazo zirigendera.”
Aha Ngirinshuti yongeye kwibutsa ko icyo gihe hari uburyo bwo kurokora abantu, ariko ko aba bazungu banze kugira n’umwe barokora. Yavuze ko interahamwe zari zabagose, kandi ko izo ngabo zabibonaga ariko zikanga kubarokora.
Ngirinshuti, mu gahinda kenshi, yavuze ko aba bazungu batwaye ibibwana byabo, basize impinja zaririraga, ati “Mu bikapu byiza cyane, abo bazungu bahisemo gufata ibibwana by’imbwa zabo babishyira muri ibyo bikapu bahungisha imbwa, hari abana b’ibibondo b’ibisekeramwanzi bari muri ETO bari kurira, abenshi muri bo ubarebye mu maso basaga nk’abametisi (Métis) ku buryo byari byoroshye cyane gufata umwana ukavuga ko ari umumetisi ari uwo wabyaranye n’Umunyarwanda, iyo uwo mutima [wo gutabara] uza kuba uhari.”
Ubu bugwari aba basirikare bagize Ngirinshuti avuga ko buzahora buvugwa iteka hibukwa Abatutsi barenga ibihumbi bitanu biciwe i Nyanza ya Kicukiro. Anavuga kandi ko n’amateleviziyo mpuzamahanga n’imbuga nka Youtube byose bizahora bibyerekana nk’ikimenyetso cy’uko Isi itatabaye u Rwanda mu bihe bya Jenoside.
Ibi Ngirinshuti abivuga agira ati “Bahunga, bahakana, amafoto dutunze aha ngaha bayita ‘Photoshop’ (iremarema), ariko icyo imboni yanjye yabonye aha ngaha ntabwo icyo wagihakana.”
Ngirinshuti avuga ko izi ngabo zicyurira indege interahamwe zahise ziza aho aba baturage bari bahungiye zibajyana SONATUBE, zibagarura Nyanza ya Kicukiro zigenda zibica urubozo.
Mu rwego rwo kwibuka abishwe muri Jenoside, abaturage b’Umujyi wa Kigali bakoze urugendo rwo kwibuka bava ku ishuri rya IPRC Kicukiro bagana ku rwibutso rwa Nyanza ya Kicukiro. Aha bari bafite ibyapa biriho ubutumwa bwo kwibuka22, n’insanganyamatsiko y’uyu mwaka.
Minisitiri wa Siporo n’Umuco, Uwacu Julienne, we yavuze ko iyi tariki ya 11 Mata izahora yibutsa Isi ko yatereranye u Rwanda, ati “kuri iyi tariki ya 11 kuri aka gasozi, nyuma y’urugendo twakoze duhereye ahahoze ari muri ETO Kicukiro, ni umwanya wo kuzirikana ko Isi itagira imbabazi, icyo twita Umuryango Mpuzamahanga Umunyarwanda avuze ko kitabaho ntabwo yaba abeshye, kuko igihe yari agikeneye ntabwo yakibonye.”
Uwacu yakomeje agira ati,“Icyo cyitwa umuryango mpuzamahanga kibamo babandi biyita abahanga, iteka bashaka kuyobora iyi si no kuyiha umurongo ngenderwaho bakavuga byinshi n’uburenganzira bwa muntu niba ubwo bavuga ari bwo natwe tuzi n’ubundi uburenganzira bw’ibanze umuntu agira ni uburenganzira bwo kubaho, Abatutsi mu Rwanda barabwambuwe, babwamburwa n’ubutegetsi bubi ariko bihabwa umugisha n’Umuryango Mpuzamahanga.”
“Uhereye kuri icyo ngicyo numva bagombye kurekera aho kudushinyagurira, kuduha amasomo cyangwa kugira ikindi kintu babwira abanyarwanda kubera ko igihe cyageze barutisha ubuzima bw’Abanyarwanda ibibwana by’imbwa. Kumeneka kw’amaraso y’Abanyarwanda ntibyaba mu byihutirwa, ntibyaba ikibazo cy’Isi.”
Aha niho Minisitiri Uwacu yongeyeho ati “Isi rero ntiyatubereye nziza, tariki ya 11 z’ukwezi kwa Kane iteka mu mitima y’Abanyarwanda no mu bitekerezo byabo tuzazirikana ubugwari, ugutsindwa kw’umuryango mpuzamahanga.”
Mu bayobozi bitabiriye uyu muhango wo kwibuka harimo Meya w’Akarere ka Kicukiro Dr Jeanne Nyirahabimana, Meya w’Umujyi wa Kigali ari we Madame Monique Mukaruliza.
Byanitabiriwe kandi na Alain Ngirinshuti, umuyobozi w’Umuryango Ibuka ku mugabane w’u Burayi.


text:
Mu kiganiro cyaciye kuri Radio 10, muri iki gitondo cyo kuwa mbere 18/12, saa 7h30 havuzwe ko ahantu abantu bajyaga basengera ku mazi yo ku Rusumo, aho ni muri Gicumbi, ku muhanda wa kaburimbo uva I Kigali ugana I Gatuna, hatari kure yo mu Rukomo; habuzanyijwe kongera kuhasengera.
Nkuko ariko umunyamakuru yabivuze, guhagarika gusengera hariya ngo sicyo kibazo gusa, kuko ngo bamwe mu bahatuye ahubwo barimo kurira ayo kwarika, bitewe nuko aho hantu hari hamaze kubateza imbere, bitewe nuko abantu bajyaga baza kuhasengera babaguriraga ibintu, none ubu, ngo kuva bahafunze, ubukene butangiye kubasatira, ndetse bamwe ngo bubageze habi.
Mu bitekerezo rero abanyamakuru bakomeje gutanga kuri iki kibazo ,hari ibibazo bibazaga bikubiye kuri izi ngingo.
Umunyamakuru yatangiye yibaza ku mitekerereze y’umunyamabanga Nshingwa Bikorwa waba yahagaritse hariya hantu mu gihe hari harimo kuzamura abaturage be bagashobora kwiteza imbere mu buryo butandukanye.
Mugenzi we nawe yunze muri iryo, yongeraho ati”Ko abantu bajya I Maka, n’ahandi hantu hatandukanye ku si, hakaba harateye imbere, abantu babona ko umunyarwanda azazamurwa niki niba uko abonye aho ahahira bahafunga” yakomeje yibaza impamvu bafunga hariya kandi amazi ari ay’Imana, agira ati”Niba abantu bahasengera bakabona Imana, barahafungira iki, wabona kandi buriya ari ukwitwaza ngo habaga akajagari n’umutekano muke”
Bigeze aho mu kumusubiza, mugenzi we yavuze ko igisubizo cy’umutekano muke waba uri hariya hantu atari ukuhafunga, ko ahubwo ubuyobozi bwashaka ukuntu buhasigasira hagakorerwa umutekano, n’akajagari kakavaho, ariko inyungu zindi abaturage bahakuraga ntizinyongwe.
Ku byerekeye ko aho kuhafunga ubuyobozi bwari bukwiye kuhatunganya hakaba umutekano, hakava n’akajagari, ariko hakabyazwa umusaruro, umwe mu banyamakuru, yagize ati:” Wabona kandi hari nka Rwiyemezamirimo wavuganye na bariya bayobozi ba hariya akababwira ati’hariya muhafunge , mpakore neza ubundi tuhabyaze umusaruro’”
Ikiganiro cyarangiriye aha abanyamakuru bakomeza kuvuga ku zindi ngingo, ariko nanjye nagize icyo mbitekerezaho kidatandukanye n’icy’aba banyamakuru.
Nanjye naje kwibuka ko higeze kuvugwa umuntu wasengeraga hariya ku Rusumo, nyuma akaza kuhapfira (ubanza ngo amazi ariyo yamutwaye.), nibwiye ko ahari yenda ariyo mpamvu bahafunze, ariko ntekereza ko nubwo byaba ari uko bimeze, nta kindi gisubizo cyashakwa kitagize uruhande kibangamira. Nibaza niba ari ngombwa ko buri gihe hafatwa ibyemezo by’ikubagahu, nkuko bijya bigaragara hamwe na hamwe ku nzego z’ubuyobozi bwegereye umuturage. Ni byiza ko nk’uwo Munyamabanga nshingwa bikorwa yita ku mutekano w’abaturage , ariko ntekereza ko umutekano unaba muri ubwo burenganzira bwo gusenga, mu gihe nta cyo abantu babangamiye.,bakaba “ntacyo bimye Kayisari”, umutekano ukaba mu kwiteza imbere kw’abaturage nka bariya bahaboneraga amahahiro , bagatunga imiryango yabo bakabona mutuelle (Buriya ejo bundi bazaba bavuga ngo ikibazo cy’abantu batishakira imirimo, cyangwa badatanga mutuelle…) Kuvuga ko abantu bagomba gusengera gusa mu nsengero, haba harimo gukumira mu buryo bumwe uburenganzira bw’umuntu..Kuva na kera na kare, abakristo bajyaga gusengera ahantu hiherereye , hatari urusaku, bashaka Imana, Ibyo na Yesu ubwe ariwe bakurikira yarabikoraga.
Gusengera ku misozi kandi n’ahandi hantu hiherereye, ntibikorwa mu Rwanda gusa, nkubu na Za Kampala hari umusozi abantu bajya gusengeraho
Ahantu kandi bavuga habonekera gukira indwara cyangwa kubonera ibisubizo by’ubuzima, ni henshi, nkubu ku babyemera bavuga ko amazi y’I Lourdes , avura, nkuko ubu bavuga ko ay’I Kibeho akiza.
Nonese niba abantu bagomba gusengera mu nsengero gusa, bizashoboka kubaka insengero ahantu hose habereye igitangaza?
Ese ko umuntu yanasengera mu mutima, Ubuyobozi buzabuza abantu no gutembera bareba ubwiza bw’U Rwanda, ko bashobora no kujya hariya ku Rusumo bigiriye muri Picnic , no kuryoshya?
Ese ubundi niba harabaye urupfu rw’umuntu hariya kuri ariya mazi, iyo ko ari impanuka, ishobora kuba n’ahandi hose, ibarurishamibare rivuga ko hamaze gupfa bangahe ku buryo hafungwa?
Ahubwo se, kuki abo bayobozi batabanza gushishoza mbere yo gufata ibyemezo bikakaye kuriya, bakareba inyungu abaturage bari bafite hariya , bakareba niba nta n’ikindi cyemezo cyafatwa , ntibihutire icyemezo cy’igihezanguni nka kiriya?, kenshi inzira yo hagati ntijya ibura mu gushaka ibisubizo.
Ku byerekeye iby’uko haba nka Rwiyemezamirimo waba abiri inyuma, byo byari ukwitekerereza (speculations),ntibabyemezaga, ntacyo nabivugaho rero, kuko bibaye aribyo ko, inyungu z’umuntu umwe zaruta iz’abaturage benshi batuye hariya, twaba turi mu kaga.
Mu gusoza reka ngire icyo nibwirira abantu bamwe
U Rwanda rufite ibibazo bitarworoheye, rw’abantu babuze akazi, n’ubukene bujyana nabyo.
Ahantu hose haboneka uburyo bwo kubaho ntabwo hagomba gupfushwa ubusa,
Sinzi ukuntu uzagira icyo ubwira umuntu mu gihe aho yahahiraga yanze kwiba ,uhamukuye.
Ndakeka ko ntawifuza ko abantu bacu bajya mu bucakara muri Libiya…
Umuco umwe w’umwihariko umuyobozi agomba kugira ni ukureba kure.
Hariya ku Rusumo ni ku muhanda wa kaburimbo, ni ku muhanda uduhuza na Uganda, hari agasantere, gakwiye gutera imbere. Ubukire bw’U Rwanda buzava ahantu hatandukanye si muri Peteroli, tutarabona. Nonese tuzakomeza turire ubukene n’uburyo (opportunites) Imana iduhaye, tuzipfusha ubusa?
Hariya hantu , kimwe n’ahandi nihubakirwe neza, ndetse hanashyirweho icyapa kihamamaza, hamenyekane, n’aba Mukerarugendo nibashaka bahagere , banahiyakirire, habyazwe umusaruro, kandi abantu basenge bafite umutekano.
Mubikoze mwaba mugiriye neza abo muyobora.
Ibitekerezo
Mantal health NGO amazing yaho aravura blah blah blah mwabuze imikoro ubugoryi gusa Kanda hano umusubize
Muraho neza?biraoye gusobanura impamvu ubuyobozi bwafunze hariya hantu kuko usesenguye wasanga ntayo rwose.kuvuga ngo haguye umuntu iyo si impamvu kuko urebye ahari imigezi hose myinshi ahenshi yatwaye abantu kandi inzira zihaca nanubu ziracyari nyabagendwa.nibave mu matiku rero barekere abantu uburenganzira bwabo Kanda hano umusubize


text:
Umubare 666 usobanura iki?
Icyo Bibiliya ibivugaho
Dukurikije uko igitabo cya nyuma cya Bibiliya kibivuga, 666 ni umubare cyangwa izina by’inyamaswa y’inkazi y’imitwe irindwi n’amahembe icumi izamuka iva mu nyanja (Ibyahishuwe 13:
Si izina gusa. Imana yita amazina afite icyo asobanura. Urugero, umukurambere Aburamu, bisobanurwa ngo “umubyeyi washyizwe hejuru,” Imana yamwise Aburahamu, bisobanurwa ngo “se w’amahanga menshi.” Yamwise iryo zina igihe yamusezeranyaga ko yari kumugira “sekuruza w’amahanga menshi” (Intangiriro 17:5). Mu buryo nk’ubwo, Imana yise iyo nyamaswa y’inkazi 666 ishaka kugaragaza ibiyiranga.
Umubare gatandatu ugaragaza kudatungana. Muri Bibiliya, akenshi imibare ikoreshwa ifite icyo ishushanya. Urugero nk’umubare karindwi, ushushanya ikintu gitunganye cyangwa cyuzuye. Umubare gatandatu, ni ukuvuga karindwi iburaho rimwe, ushobora kumvikanisha ikintu kituzuye cyangwa gifite inenge mu maso y’Imana, ndetse ushobora no gukoreshwa ushushanya abanzi b’Imana.
Wasubiwemo gatatu mu buryo bwo gutsindagiriza. Hari igihe Bibiliya isubiramo ikintu incuro eshatu mu buryo bwo gutsindagiriza (Ibyahishuwe 4:8; 8:
Ikimenyetso cy’inyamaswa
Bibiliya ivuga ko abantu bahabwa “ikimenyetso cya ya nyamaswa y’inkazi” kuko bayikurikira ‘bayitangariye cyane’ bikagera n’aho bayiramya (Ibyahishuwe 13:
Ni mu buhe buryo ikimenyetso cy’inyamaswa gishyirwa mu ruhanga rw’umuntu no mu kiganza cy’iburyo (Ibyahishuwe 13:16)? Igihe Imana yahaga Abisirayeli amategeko, yarababwiye iti “muyahambire ku kuboko ababere nk’ikimenyetso, kandi azababere nk’agashumi kambarwa mu ruhanga” (Gutegeka kwa Kabiri 11:18). Ibyo ntibyashakaga kuvuga ko Abisirayeli bayashyira mu ruhanga cyangwa ku kiganza gisanzwe, ahubwo byasobanuraga ko amagambo y’Imana yagombaga kuyobora ibitekerezo byabo n’ibyo bakoraga byose. Mu buryo nk’ubwo, aho kugira ngo twumve ko umubare 666 ugomba gufatwa uko wakabaye kandi ko bawushyira ku muntu nk’uko bamucaho imanzi, uwo mubare w’inyamaswa mu buryo bw’ikigereranyo ushushanya abantu bemera ko politiki igenga ubuzima bwabo. Abantu bafite icyo kimenyetso cy’inyamaswa, bihindura abanzi b’Imana.
^ par. 8 Reba nanone igitabo Nationalism in a Global Era, ku ipaji ya 134, n’igitabo Nationalism and the Mind: Essays on Modern Culture, ku ipaji ya 94.


text:
Gakenke: Abaturage ntibatunguwe n’umwanya wa nyuma mu mihigo
Bamwe mu baturage batuye mu karere ka Gakenke baravuga ko nubwo batishimiye umwanya wa 30, wanyuma mu turere twose mu kwesa imihigo ya 2014-2015, bitanabatunguye kuko babona nta mbaraga nyinshi zishyirwa mubikorwa remezo kandi usanga ahanini bifasha abaturage muri gahunda zitandukanye z’iterambere.
Babitangaje nyuma y’aho kuwa 13 abayobozi b’uturere bari bahuye na Peresident wa repabulika Paul Kagame bamumurikira imihigo y’ibyo bagezeho nibyo bateganya gukora mu mwaka wa 2015-2016, ari nabwo byagaragaye ko akarere ka Gakenke kaje kumwanya wa nyuma.
Bamwe mu batuye muri aka karere bavuga ko nta kintu kigaragara cyerekeranye n’ibikorwa remezo akarere kakoze muri uriya mwaka kuko iyo biza gukorwa nibura byari kubafasha kuza mu myanya y’imbere, bityo bakabona ko kuba barageze kuri uriya mwanya nta gitunguranye kirimo.
Mbonyimpa Martin wo mu murenge wa Gakenke, asobanura ko kuba nta kintu cy’ibikorwa remezo cyakozwe arimwe mu mpamvu zatumye akarere kabo kaza kumwanya wanyuma bityo akaba ataratunguwe
Agira ati “icyo nabonye cyatumye akarere kaba akanyuma kandi kitatunguranye, nta kintu cy’ibikorwa remezo bakoze kigaragara, urebye nk’utundi turere twagiye dukora nk’amagare (Tax park),utundi tugakora Stade, wenda Gakenke yo stade ntabwo yihutirwaga ariko gare ubona ko ntayo, nibura iyo baza kuba barakoze gare cyangwa hari umuhanda bakoze kuburyo bugaragara haricyo byari gutangaâ€
Hagumimana Venuste n’umuturage wo mu murenge wa Busengo, we Ati “byaratubabaje kabisa ariko dushobora kuba twarasigaye inyuma bitewe nibyo bikorwa remezo byabuze, ikintu dukennye cyane n’umuhanda, nk’umuntu iyo yejeje imyaka ye ntakugirango azabone imodoka ibikurayo ibigeze kw’isoko mu Gakenke n’ikibazoâ€
Ubuyobozi bw’akarere ka Gakenke buvuga ko kuba baravuye kumwanya wa 15 bakagera kumwanya wa nyuma byabatunguye gusa ngo bakaba hari impamvu bakeka zirimo ibikorwa bitarangiye
Umuyobozi w’akarere ka Gakenke Nzamwita Deogratias, avuga ko hari ibikorwa bigera kuri bitatu bitarangiye, birimo umuhigo wa Biyogaze byatumye baza mu myanya y’inyuma
Ati “turatekerezako hari ibikorwa bimwe bitari byakarangiye, harimo umuhigo w’amazi wo mu murenge wa Minazi ngirango waratunaniye, hari biyogazi za purasitike twagombaga guha abaturage undi muhigo wa gatatu watunaniye n’amashanyarazi kuburyo twari tugeze nko kuri 50% gusaâ€
Umuyobozi w’akarere avuga ko nubwo byabananiye ariko atari ikosa ryabo kuko ari irya’bafatanyabikorwa babo batubahirije inshingano zabo bityo bikaba bitararangiye
Nubwo ari iyi mihigo itatu gusa ivugwa n’umuyobozi w’akarere, ariko hari n’indi mihigo akarere kari karahize ntiyeswe 100% harimo nk’inyubako y’ibagiro, agaciriro, umuhigo wa Girinka ndetse n’imwe mu mihanda yagombaga gutunganwa ariko ntibikorwe nkuko byari byateganyijwe.